
Me forma  învăţământului  teologic. 

E  una  dintre  cele  mai  importante  probleme ,  pe  cari 
le- au  scos  la  suprafaţă  noile  împrejurări  de  vieaţd  ale 
neamului  nostru .  Căci  refacerea  morală  a  ţării,  care 
trebue  să  stea  la  temelia  preocupărilor  oricărui  guvern 
şi  cetăţean  din  România  nouă ,  e  mai  presus  de  toate 
în  directă  funcţie  de  pregătirea  clerului  nostru  şi  de  apo¬ 
stolatul  pe  care  l  va  desfăşură  acesta  în  sinul  neamului. 

Faptul  că  oficialitatea  bisericească  şi  politică  se 
ocupă  serios  de  chestiunea  reorganizării  învăţământului 
teologic  constitue ,  de  sigur,  un  semn  îmbucurător.  Astfel 
ministerul  cultelor  —  fireşte,  cu  consinţământul  Sfântului 
Sinod  —  a  adresat  încă  de  cu  toamnă  o  circulară  cu 
întrebări  tuturor  seminariilor  precum  şi  unor  intelectuali 
ai  Bisericii,  cerându  le  părerile  în  această  materie. 

Răspunsurile  vor  fi  multe  şi  temeinice.  Ele  vor  oferi  un 
bogat  material  de  studiu  comparativ,  din  care  se  va  putea 
cristaliză  o  sănătoasă  reformă  a  învăţământului  teologic. 

Dacă  în  cele  ce  urmează  ne  expunem  şi  noi  păre¬ 
rile  asupra  chestiunii,  n'o  facem  cu  pretenţia  de  a  da  în¬ 
drumări  de  autoritatea  unor  dogme,  nici  cu  gândul  de 
a  soluţionă  problema  definitiv  şi  până  în  amănunte,  d 
cu  intenţia  de  a  o  lumină  cel  puţin  în  parte,  exami¬ 
nând-o  în  lumina  unor  principii. 

Cea  dintâi  întrebare  din  amintita  listă  ministerială 
vizează  şi  eventuala  unificare  a  şcoalelor  teologice  din 
întreg  cuprinsul  ţării.  Şi  trebue  să  mărturisim  că  poate 
nici  un  ram  al  învăţământului  nu  se  pretează  la  o  aşa 
de  uşoară  unificare  ca  cel  teologic.  Asta ,  fiindcă  ei  are 
să  pregătească  apostoli  pentru  un  popor  cu  aceeaş  cre¬ 
dinţă  religioasă  şi  cu  aceleaşi  trebuinţe  şi  aspiraţii  cul¬ 
turale.  Omogenitatea  sufletească  a  neamului  românesc  e 
un  temeiu  destul  de  puternic  pentru  a  justifică  postula¬ 
tul  unei  unitare  pregătiri  a  clerului  nostru. 

Dar  adoptarea  unui  sistem  unitar  în  această  pri¬ 
vinţă  mai  prezintă  şi  alte  avantagii,  de  ordin  practic, 
administrativ.  Căci  pe  lângă  faptul  că  ar  înlesni  pre¬ 
gătirea  clerului  nostru  pentru  o  solidară  luptă  culturală 
în  interesul  Bisericii  şi  al  neamului,  ea  ar  înlătură  şi 
existenţa  atâtor  categorii  de  preoţi,  cari  cu  toate  că  în¬ 
deplinesc  frăţeşte  aproape  aceeaş  misiune,  totuşi  sunt 
salarizaţi  deosebit  —  neavând  aceeaş  pregătire  şcolară. 

Dupăce  posibilitatea  unificării  învăţământului  teo¬ 
logic  este,  credem,  destul  de  evidentă,  se  impune  întreba¬ 
rea:  in  ce  senz  trebue  realizată? 

Fără  îndoială  nime  nu  va  puteă  pretinde  să  se 
jertfească  în  această  privinţă  vr'un  pas  făcut  înainte. 
Viitoarea  organizare  trebue  să  prezinte  garanţia  unui 
vădit  progres  faţă  de  trecut.  Odată  stabilit  acest  prin¬ 
cipiu,  generalizarea  seminariilor  din  vechiul  regat  şi  Ba¬ 
sarabia  e  deadreptul  scoasă  din  discuţie.  Nu  fiindcă 
aceste  şcoli  nu  şi-ar  fi  îndeplinit  chemarea  lor  din  tre¬ 
cut,  ci  fiindcă  nu  li  se  poate  cere  mai  mult  decât  sunt 
în  stare  să  dea,  iar  cât  sunt  in  stare  să  dea  nu  e  su¬ 
ficient  pentru  creşterea  de  conducători  înţelepţi  ai  poporului 
din  vr emile  noastre 

Seminariile  nu  pot  înzestra  pe  elevi  şi  cu  cultură 
generală  şi  cu  ştiinţa  teologică.  Una  se  face  în  dauna 
celeilalte.  Mai  vin  apoi  disciplinele  pedagogice  —  şi  cu 
tot  dreptul  —  să-şi  ceară  locul  de  cinste  în  cadrul  învă 
ţământului  seminarial.  Ba  unii  merg  mai  departe  cu 
pretenţiile  cerând  «să  se  dea  extindere  deosebită  obiecte- 

lor  de  cultură  generală ,  cari  vor  fi  în  mai  apropiată 
atingere  cu  ocupaţiunile  preotului;  să  se  predea  în  se- 
minării  noţiuni  de  drept,  anatomie,  higienă,  medicină 
practică ,  apicultura ,  zootehnie ,  viticultură  ■ —  şi  în  gene¬ 
ral  toate  noţiunile  necesare  preotului  de  suburbii  şi  ce¬ 
lui  rural». 

Sunt  lucruri  frumoase  şi  utile,  na  i  vorbă.  Numai 
cât  creierul  e  susceptibil  pentru  o  anumită  cantitate  de 
ştiinţă.  Ca  şi  stomacul ,  mistue  cât  poate.  Tot  ce  e  în  plus 
faţă  de  normal  —  strică  organismul.  Ori  ca  moara ,  care 
nu  macină  făină  bună,  decât  turnându-i  grăunţele  cu 
binişorul. 

Surmenajul  e  cea  mai  mare  pacoste  a  învăţămân¬ 
tului,  iar  evitarea  ei  constitue  cel  mai  elementar  principiu 
pedagogic. 

Dacă  nu  mă  înşel,  după  proiectul  oficial  de  reor¬ 
ganizare  a  seminariilor  acestea  vor  cuprinde  un  curs 
iniţial  de  trei  ani,  având  programul  identic  cu  al  aşa 
numitelor  progimnazii  plănuite  în  noua  reformă  a  învă¬ 
ţământului  secundar.  După  terminarea  acestui  curs  elevii 
suni  liberi  să-şi  aleagă...  cariera ,  rămânând  în  seminar 
ori  trecând  în  clasa  a  patra  a  oricărei  şcoale  secundare 
sau  normale. 

Ei  bine,  dreptul  acesta  care  acordă  unui  copil  de  13 — 14 
ani  libertatea  de  a-şi  alege  « cariera »  e  de  a  dreptul 
absurd  Iar  dacă  i  o  aleg  părinţii  —  cu  atât  mai  rău. 
Persistenţa  acestui  sistem  iraţional  r£ar  face  decât  să 
prelungească  o  situaţie  parodoxalâ :  cu  Seminarii  tot  mai 
pline  de  elevi  şi  parohii  tot  mai  goale  de  preoţi.  Cred 
că  înţelege  oricine,  de  ce  ies  lucrurile  pe  dea’ ndoasele. 

Dar  proiectul  ministerial  mai  zice ,  că  « cei  cari  vor 
voi  să  continue  seminarul,  vor  trebui  ca,  la  sfârşitul 
clasei  a  treia,  să  dea  o  declaraţie  în  scris,  că  la  ispră- 
virea  seminarului  sau  a  facultăţii  de  teologie  se  vor  face 
preoţi ».  Numai  cât  mi  ar  plăceă  să  văd  temeiul  moral 
pe  care  o  autoritate  ar  avea  dreptul  să  predindă  dela 
cineva  respectarea  unui  angajament  luat  la  vârsta  de  14 
ani!  Ori  dacă  totuşi  i-ar  pretinde  acest  sacrificiu,  de 

multeori  absurd ,  n'ar  face  decât  să  introducă  prin  legă 
robia  deghizată  a  conştiinţelor. 

Şi  rezultatul ,  chiar  în  cazul  cel  mai  bun ,  ar  fi:  un 
preot  de  18 — 20  de  ani,  care  n’ar  aveă  nici  autoritatea 
nici  pregătirea  necesară  pentru  a  şi  păstori  credincioşii , 
cu  toată  vrednicia. 

Sunt  încheierile  fireşti,  cari  se  desprind  din  impla¬ 
cabila  logică  a  faptelor. 

Aceste  sunt  motivele  pentru  care  credem  că  numai 
institutele  ( academiile )  teologice  cu  j  sau  4  ani,  având 
la  bază  liceul  clasic  sau  modern  ar  fi  în  stare  să  ne 
crească  un  cler  cu  pregătire  temeinică ,  în  conformitate  cu 
trebuinţele  zilelor  noastre,  care  ar  putea  sta  cel  puţin 
alături  de  clerul  minorităţilor  (Saşi  şi  Unguri)  din  Ro¬ 
mânia  întregită  şi  care  ar  aveă  putinţa  să-şi  îndeplinească 
înalta  sa  misiune  de  evanghelizare  şi  luminare  a  nea¬ 
mului. 

Pentru  noi  pregătirea  preoţimii  noastre  trebue 
să  fie  o  problemă  de  prestigiu  bisericesc  şi  naţional. 

învăţământului  din  aceste  academii  teologice  i  s'ar  da 
un  pronunţat  caracter  practic- pastoral,  având  chemarea 
să  pregătească  pe  tineri  pentru  păstorirea  sufletelor ,  să 
ne  verse  deci  contingentul  necesar  de  preoţi  şi  profesori 
de  religie  la  şcoalele  secundare. 

A  doua  şi  cea  mai  superioară  categorie  de  şcoale 
pentru  pregătirea  clerului  nostru  ar  rămâneă  s'o  formeze 
facultăţile  de  teologie.  Dacă  va  fi  numai  una  —  cu 
atât  mai  bine.  Concentrând  tot  ce  are  ţara  mai  dinstins 
în  domeniul  ştiinţei  teologice,  ea  ar  puteă  deveni  cu 
timpul  un  adevărat  Oxford  al  ortodoxiei.  Din  diplomaţii 
ei  s'ar  puteă  recrută,  —  fără  exluzivism,  totuşi  cu  o  fi¬ 
rească  precădere  —  clerul  nostru  superior  şi  corpul  di¬ 
dactic  al  academiilor  teologice. 

* 

Acum ,  câteva  cuvinte  asupra  introducerii  şi  repar¬ 
tizării  materiilor  de  învăţământ. 

Institutele  teologice  de  categoria  celor  preconizate  de 
noi  fiind  şcoale  superioare  de  specializare,  învăţământul 
lor  va  fi  în  principiu  teologic.  Tinerii  cari  le  vor  cercetă , 
având  liceul ,  vor  fi  înzestraţi  cu  suficientă  cultură  generală. 

Disciplinele  pedagogice  vor  avea  totuşi  un  loc  de 
cinste  în  viitorul  plan  de  învăţământ  teologic ,  întrucât 
ele  sunt  necesare  nu  numai  pentru  viitorii  profesori  de 
religie ,  ci  şi  pentru  preoţii  apostoli  ai  unei  biserici  vii , 
învăţătoare. 

Filosofia  va  fi  tratată  în  măsura  în  care  se  atinge 
cu  problemele  teologiei ,  le  explică  ori  aruncă  o  lumină 
nouă  asupra  lor. 

Izvorul  principal  al  doctrinei  propoveduite  de  biserica 
noastră  fiind  sf.  Scriptură ,  studiului  biblic  i  se  va  da  o 
deosebită  importanţă.  El  va  trebui  să  stea  la  centrul  în¬ 
văţământului  teologic.  Căci  fără  o  fundamentală  cunoa¬ 
ştere  a  scripturilor  sfinte  —  şi  în  special  a  Testamentului 
nou  —  orice  strădanie  de  evanghelizare  şi  de  luptă  îm¬ 
potriva  sectelor  devine  deadreptul  iluzorie.  E  un  motiv 
destul  de  greu  pentru  a  justifică  necesitatea  citirii  şi  in¬ 
terpretării  sf.  Scripturi  în  tuspatru  anii  academici. 

Celelalte  materii  teologice  se  vor  trată  după  impor¬ 
tanţa  lor.  Multif urcarea  artificială  a  disciplinelor  însă  nu 
e  practică  de  loc. 

Muzicei  încă  trebue  să  i  se  dea  un  loc  de  frunte. 
O  înţeleaptă  inovaţie  ar  fi  şi  introducerea  muzicei  instru¬ 
mentale  ( vioară  ori,  mai  ales ,  artnoniu).  In  felul  acesta 
preoţii  —  cunoscând  un  instrument  muzical  —  ar  putea 
organiză  în  parohii  coruri  bisericeşti  şi  ar  aveă  ia  dis¬ 
poziţie  unul  dintre  cele  mai  efective  mijloace  pentru  rebi- 
sericanizarea  turmei  înstrăinate . 

Materiile  în  legătură  cu  gospodăria  ţărănească  sunt , 
în  parte ,  materii  de  şcoală  secundară.  Ele  nu  încap  în 
cadrul  învăţământului  teologic. 

Tipicul  se  va  face  în  legătură  cu  cântările  biseri¬ 
ceşti  şi  liturgica  —  deci,  nu  atât  teoretic  cât  practic. 

Cu  privire  la  pregătirea  corpului  didactic  credem  că 
ar  fi  necesar  ca  profesorii  pentru  materiile  neteologice 
să  aibă  —  pe  lângă  cuvenitul  titlu  academic  în  specia¬ 
litatea  lor  —  şi  o  şcoală  teologică  (Academie  sau  Fa¬ 
cultate).  Aceasta  pentruca  educaţia  şi  instrucţia  clerului 
nostru  să  prezinte  un  caracter  de  omogenitate  creştină. 
Candidatului  la  catedra  de  pastorală  ar  fi  bine  să  i-se 
ceară  şi  o  practică  preoţească  de  5  ani. 

înfiinţarea  de  internate  { căminari )  pe  lângă  fiecare 
institut  teologic  credem  că  este  o  necesitate  indiscutabilă. 
Sub  raportul  conducerii  administrative  aceste  internate 
vor  fi  independente  de  Institutul  însuşi.  Directorul  inter¬ 
natului  (econom)  va  aveă  să  conducă  gospodăria  şi  vieaţa 
internă  a  Institutului ,  iar  pentru  cârmuirea  şi  suprave¬ 
gherea  instrucţiei  colegiul  profesoral  îşi  va  alege  din 
sânul  său  un  rector  pe  un  răstimp  de  3  sau  5  ani. 

Spiritualii  Academiilor  teologice  vor  putea  fi  recru¬ 
taţi  din  rândul  preoţilor  distinşi  pe  teren  pastoral,  iar 
salarizarea  lor  va  trebui  să  se  facă  după  normele  de 
salarizare  ale  profesorilor  secundari  —  fireşte ,  cu  recu¬ 
noaşterea  anilor  de  preoţie. 

E  iar  de  prisos  să  mai  amintim ,  că  în  institutele 
teologice  de  tipul  celor  propuse  de  noi  pentru  generalizare, 
pedagogii  —  chiar  dacă  se  numesc  « prefecţi  de  studii »  — 
n'au  nici  un  rost. 

Nu  ne  îndoim,  că  această  schiţă  de  proiect  unora 
li  se  va  părea  fantastică.  In  parte  ea  e  realizată  totuşi 
în  Ardeal  şi  în  Bucovina  şi  cu  niţică  ambiţie  bine  înţe¬ 
leasă  s'arputeă  generaliza  în  toată  ţara.  Fiindcă  supremul 
interes  nu  se  cristalizează  atât  în  formula  unui  « cler 
unificat »  cât  mai  ales  în  a  unui  cler  luminat. 

N.  Colan. 

Un  episod  din  istoria  luptelor  poporului 
rus  pentru  apărarea  ortodoxiei. 

Josafat  Kunţevici,  Arhiepiscop  uniat  din  Poloţc. 

Sunt  oameni,  cari,  în  ochii  contimporanilor  lor,  devin  per¬ 
sonagii  istorice,  prin  singura  raţiune,  că  ei  au  fost  căpeteniile 
sau  conducătorii  de  intrigi  ai  unui  partid  puternic.  Intr’adevăr, 
aceşti  oameni  obţin  uneori  o  menţiune  in  istorie,  dar  câţi  dintre 
ei  nu  o  datoresc  decât  mărturisirii  ruinelor,  in  care  ambiţiunea 
lor  nesăturată  a  cufundat  ţinuturi  întregi,  şi  amintirii  valurilor 
de  sânge,  care  s’au  vărsat  diu  cauza  lor?  Partidul  pe  care  l-au 
slujit  ei,  caută  să  înconjure  numele  lor  cu  o  aureolă  de  glorie  ! 
Încercare  inutilă  I  Soseşte  ziua,  în  care  judecata  imparţială  re¬ 
duce  Ia  justa  ei  valdare  însemnătatea  istorică  a  acestor  oameni, 
cari,  cu  dispreţuirea  legilor  umanităţii  şi  ale  veşnicei  dreptăţi, 
au  urmărit  realizarea  unei  idei,  cu  care  ei  s’au  identificat,  fără 
a  socoti  numărul  victimelor,  pe  care  le-au  jertfit  pe  altarul  ei. 
Istoria  este  atunci  chemată  să  desvălească  actele  şi  tendinţele, 
pe  care  un  spirit  de  partid,  repeţitn  acest  lucru,  avea  tot  inte¬ 
resul  să  le  ascundă  sau  să  le  prezinte  într’o  lumină  favorabilă: 
Arhiepiscopul  uniat  josafat  Kunţevicî  este  unul  din  aceşti  oa¬ 
meni,  pe  socoteala  căruia  un  partid  puternic  vrea  să  amăgească 
încă  şi  în  zilele  noastre  opiniunea  publică.  Vieaţa  acestui  om, 
începând  cu  apostasia,  n’a  fost  altceva  decât  o  lungă  serie  de 
cruzimi  şi  de  violenţe  îngrozitoare,  şi  cu  toate  acestea  scriitorii 
romano-catolici  îi  descriu  ca  pe  un  model  al  tuturor  virtuţilor 
creştineşti.  Prigonirea  ortodoxilor  este  considerată  din  partea 
lor  drept  efectul  unui  zel  apostolic;  moartea  sa  violentă,  des- 
nodământul  inevitabil  al  actelor  sale  de  un  crud  fanatism,  este 
numită  martiriu,  şi  el  însuşi,  în  loc  să  fie  considerat  ca  un  per- 
secutător  al  creştinismului,  este  beatificat  în  1624.  Se  dă  cre- 
zământ  existenţei  reliquiilor  sale  care  săvârşesc  pretinse  mi¬ 
nuni;  lumea  îi  ridică  statui,  altare,  temple;  se  compun  în  cin¬ 
stea  lui  rugăciuni,  slujbe,  imne.  In  cele  din  urmă  în  anul  1865 
el  este  canonizaţi 

Ar  însemnă  să  fii  complice  la  aceste  înşelăciuni,  dacă  n’ai 
ridică  glasul  împotriva  unei  atari  abuzări  faţă  de  avevăr  şi  faţă 

de  credulitatea  poporului  —  dacă  n’am  expune  sub  adevărata 
lor  lumină  actele  unui  fanatic  ambiţios,  care  a  fost  flagelul  ţi¬ 
nuturilor  din  Vestul  Rusiei. 

Noi  ne-am  servit,  pentru  aceasta  biografie  a  lui  Kunţevici, 
de  documente  autentice,  cuprinse  în  lucrările  istorice  contim¬ 
porane,  scrise  de  prietenii  papalităţii,  şi  dintre  cari  unii  erau 
ucenici  de  ai  lui  losafat. 

Se  va  vedea  în  aceasta  o  arvună  a  imparţialităţii  noastre.1 
Josafat  Kunţevici  s’a  născut  în  anul  1580  în  oraşul  Vladimir  în 
Volhinia;  părinţii  lui  profesau  religiunea  ortodoxă  grecească, 
care  eră  religiunea  întregului  popor  din  provinciile  ruseşti,  su¬ 
puse  atunci  Poloniei,  şi  în  aceasta  religiune  a  fost  crescut  tâ¬ 
nărul  Kunţevici.2  Tatăl  său,  deşi  simplu  meseriaş,  n’a  neglijat 
educaţia  lui.  El  l-a  învăţat  cetitul  şi  scrisul  în  ruseşte  şi  po- 
loneşte,  şi  îl  aşeză  mai  târziu  ca  băiat  de  prăvălie  la  un  negu¬ 
ţător  bogat  din  Viina.  Eră  tocmai  în  epoca  tulburărilor,  pe 
care  le  aţâţaseră  în  Lituania  certele  religioase  între  ortodocşi  şi 
uniaţi.  Tânărul  Kunţevici,  care  îşi  avea  locuinţa  în  apropierea 
mănăstirii  Sfintei  Treimi,  mergea  în  mod  regulat  acî  la  slujbe, 
şi  călugării,  observând  străduinţele  lui,  prinseră  în  curând  dra¬ 
goste  faţă  de  el;  ce  este  mai  mult,  el  se  obişnui  să  petreacă 
cu  dânşii  tot  timpul  de  care  putea  să  dispună.  El  cântă  în  co¬ 
ruri,  trăgeâ  clopotele,  făcea  servicii  unora  dintre  călugări,  —  cu 
un  cuvânt,  el  eră  considerat  ca  aparţinând  comunităţii.  Când 
toţi  călugării  acestei  mănăstiri  abjurară  ortodoxia,  Kunţevici,  la 
exemplul  protectorilor  săi,  s’a  făcut  uniat,  a  îmbrăcat  haina  de 
noviţ  şi  a  început  să-şi  facă  studiile  în  colegiul  lesuiţilor.  In 
acest  loc  i-s’a  inspirat  ura  faţă  de  ortodoxie  şi  fanatismul,  de 
care  a  dat  mai  târziu  atâtea  dovezi!  In  1604  Kunţevici  a  rostit 
voturile  monahale  şi  în  1609  a  fost  hirotonit  preot.  El  scrise 
atunci  în  limba  polonă  un  mic  tratat  dogmatic  întitulat  Apă 
rarea  credinţii  (Obrona  Wiary)  şi  a  început  de  atunci  să  pro¬ 
povăduiască  învăţătura  cea  nouă  peste  tot  locul:  prin  biserici, 
prin  casele  particularilor  şi  prin  localurile  publice.  Aceasta  pro¬ 
pagandă,  în  mod  puternic  susţinută  de  cătră  ocârmuirea  po- 

1  Nevoind  să  ne  slujim  de  neologisme,  noi  vom  numi  religiunea 
greco-unitâ:  Unire  (Unaţie,  în  franceză  Ounîa). 

*  El  a  fost  botezat  în  biserica  sfintei  Paraschiva. 

ionă,  a  obţinut  un  mare  succes.  In  curând  jumătate  din  locui* 
cuitorii  Vilnei  îmbrăţişară  Unaţia.  Ca  recompensă  pentru  zelul 
lui  Kunţevici,  el  a  fost  numit  prior  (stareţ)  al  mănăstirii  din 
Bitena  şi  mai  târziu  ai  celei  din  Girovitz.  Aci,  ca  şi  la  Vilna, 
el  făcb  mulţi  proseliţi,  mai  ales  în  sânul  aristocraţiei  lituaniene, 
şi  in  acest  număr  erau  magnaţii:  Trizna,  Melecka  şi  Soltana, 
ai  căror  strămoşi  Intemeiaseră  mănăstirile  din  Bitena  şi  din  Gi- 
rovitz.  In  1614  Josafat  a  fost  numit  arhimandrit  de  Vilna  şi  a 
însoţit  ia  Kiew  pe  mitropolitul  losif  Ruţki,  care  mergea  acolo 
în  scop  de  propagandă.  Dar  aci,  succesul  nu  răspunse  nădej¬ 
dilor  acestor  apostoli  ai  învăţăturii  celei  nouă,  şi  poporul  ră¬ 
mase  surd  la  toate  Îndemnurile  lor.  Intr’o  zi,  când  Josafat  sus- 
ţineâ  o  controversă  publică  asupra  credinţei,  glumele  sale  ne¬ 
ruşinate  asupra  ortodoxiei  exasperară  într’o  aşa  măsură  pe  au¬ 
ditorii  săi,  încât,  ameninţat  de  cătră  ei,  a  trebuit  să  părăsească 
Kiew-ul  iute  şi  degrabă.  La  Vilna  Kunţevici  a  reluat  cursul  pre- 
dicaţiunilor  sale.  Mai  mulţi  magnaţi,  între  alţii  Teodor  Skumin- 
Tickievici,  voievod  de  Novogrudek,  fiul  său  Januş,  voievod  de 
Vilna,  şi  un  mare  număr  de  oameni  de  toată  condiţia,  Învăţaţi 
de  Kunţevici,  trecură  la  Unire.  Pentru  a  activa  propaganda 
în  Rusia  Albă,  mitropolitul  Ruţki  obţinu  dela  Sigismund  111  nu¬ 
mirea  lui  Josafat  în  postul  de  coadjutător  al  bătrânului  Brol- 
nizki,  arhiepiscop  de  Poloţc,-pe  care  îl  învinovăţeâ  de  răceală 
faţă  de  interesele  învăţăturei  celei  nouă.  Kunţevici  a  fost  sfinţit 
la  Vilna  la  12  Noemvrie  16 17  şi  2  luni  în  urmă  îşi  făceâ  în- 
trarea  sa  triumfală  în  Poloţc.  Clerul  uniat  şi  catolic,  precedat 
de  iezuiţi,  toţi  îmbrăcaţi  cu  hainele  lor  sacerdotale,  merseră  cu 
mare  pompă  spre  întimpinarea  lui  până  la  porţile  oraşului,  unde 
autorităţile  îl  complimentară.  Lumea  nimic  n’a  neglijat  pentru 
a-i  pregăti  o  ovaţie,  însă  ea  nu  reuşi.  Poporul,  care  vedeă  pentru 
primadată  clerul  catolic,  şi  mai  ales  pe  iezuiţi,  figurând  în  ca¬ 
drul  recepţiei  unui  episcop  rus,  nu  şi-a  ascuns  prin  atitudinea 
sa  şi  prin  murmurele  sale  nemulţumirea  sa.  Unul  din  primii 
magistraţi  ai  oraşului  se  făcu  interpretul  simţământului  general, 
zicând  cătră  Kunţevici:  Dacă  Tuvii  la  noi  cu  bune  intenţiuni, 
fi  binevenit,  însă  dacă  ai  avea  oarecare  plan  ascuns,  mai  bine 
ar  fi  fost  pentru  tine  să  nu  fi  trecut  niciodată  pragul  acestei 
incinte».  Aceasta  înştiinţare  nu  putea  abate  un  om  ca  Kunţevici 

xjela  planurile  sale...  El  a  început  tn  curând  o  propagandă  ac¬ 
tivă  în  ţară  şi  ajunse  să  facă  să  se  lapede  de  ortodoxie  pe 
voievodul  din  Poloţc,  pe  Mihail  Druzkoy-Sokolinsky.  Acest 
exemplu  îndemnă  pe  mai  mulţi  alţi  nobili  să  se  facă  uniaţi, 
printre  aceştia  noi  vom  cită  pe  castelanul  Ivan  Korsak,  pe  ju-’ 
decătorul  Daniil  Schîtt  şi  pe  Fedor  Molovici.  Curând  după 
aceea  noul  episcop  nu  se  mai  mulţămeă  să  facă  propagandă 
secretă,  ci  predică  pe  faţă  învăţătura  sa  cea  nouă:  el  dăruia  pe 
unii  din  belşug  cu  promisiuni,  îngrozeâ  pe  alţii  prin  amenin¬ 
ţări,  cu  persecuţiuni  şi  cu  pedepse.  După  moartea  lui  Brolnizky, 
Kunţevici  fu  numft  arhiepiscop  de  Poloţc.  El  dobândi  în  cu¬ 
rând  un  decret  regal,  care  supunea  jurisdicţiunii  sale  absolute 
toate  mănăstirile  şi  toate  bisericile  ortodoxe  din  Poloţc,  Vitebsc, 
Mohilev  şi  Orcha.  De  atunci  fanatismul  său  nu  mai  cunoscu 
margini.  In  1619  el  anunţă  printr'o  scrisoare  pastorală  întregei 
sale  dieceze,  că  unirea  Bisericilor  ortodoxe  şi  catolice  fiind.de 
aci  înainte  un  fapt  împlinit,  li-s’a  poruncit  tuturor  preoţilor  să 
semneze  in  grabă  un  act  de  adesiune  atât  în  numele  lor,  cât 
şi  în  cel  al  parohienilor  lor,  sub  pedeapsa,  în  caz  de  nesupu¬ 
nere,  de  a  fi  lipsiţi  de  parohiile  lor,  care  ar  fi  date  atunci  preo¬ 
ţilor  uniaţi.  Aceia,  cari  refuzară  să  devină  apostaţi,  erau  alun¬ 
gaţi  din  parohiile  lor,  sau  aruncaţi  in  temniţe.  Kunţevici  nu 
numai  că  închise  toate  bisericile  ortodoxe,  ci  opri  sub  pedep¬ 
sele  cele  mai  severe  celebrarea  slujbei  dumnezeeşti  prin  colibe, 
unde  se  refugiaseră  credincioşii,  lipsiţi  de  templele  lor,  spre  a 
se  rugă.  Nefiind  mulţămit  de  a  persecută  însuşi  pe  ortodocşi, 
el  căută  în  toate  chipurile  să  obţină  împotriva  lor  concursul 
autorităţilor  poloneze.  In  acest  înţe  es  scrise  el  marelui  can¬ 
celar  Leon  Sapieha,  imputându  i  că  nu  ia  măsuri  destul  de 
energice  împotriva  ortodoxiei  în  provinciile  ruseşti,  supuse  pe 
acea  vreme  stăpânirii  poloneze.  Răspunsul  lui  Sapieha,  pe  care 
îl  poate  cineva  ceti  între  anexe,  ne  zugrăveşte  In  mod  admi¬ 
rabil  caracterul  lui  Kunţevici  şi  suferinţele  nenorociţilor  locui¬ 
tori  ai  Lituaniei.  Persecuţiunile  şi  cruzimile  Iui  Kunţevici  oste¬ 
niră  în  sfârşit  răbdarea  poporului,  care  s’a  revoltat  de  mai 
muiteori  şi  apără  ^deseori  cu  arma  în  mână  credinţa  sa,  tem¬ 
plele  sale  şi  pe  păstorii  săi.  In  felul  acesta  s’a  întâmplat  că 
locuitorii  din  Mohilev  nu  voiră  să  lase  pe  Josafat  să  intre  în 

oraşul  lor,  ei  aşezară  tunuri  pe  întărituri  şi  il  ameninţară  că 
vor  dispune  să  tragă  asupra  lui,  în  caz  că  s’ar  apropiâ  numai. 
La  intrarea  sa  în  Mstislaw,  el  nu-şi  datoră  vieata  decât  pre¬ 
zentei  de  spirit  a  unuia  din  valeţii  săi,  care  ucise  dur  un  in¬ 
divid  în  momentul,  în  care  acesta  voiâ  să  descarce  focul  asupra 
episcopului.  La  Orcha  poporul  voi  să-l  arunce  în  Dnipru. 
Toate  aceste  manifestaţiuni  ale  urii,  pe  care  populaţiunea  în¬ 
treagă  a  Rusiei-Albe  o  avea  împotriva  lui  Josafat  şi  împotriva 
religiunei,  al  cărei  apostol  eră  el,  nu-l  putură  face  cu  toate 
acestea  să  renunţe  la  neîmblânzita  cruzime,  de  care  se  foloseâ 
faţă  cu  toţi  aceia,  cari  i-se  împotriveau,  şi  propaganda  sa  luă 
din  ce  în  ce  tot  mai  mult  caracterul  unei  persecuţiuni  nemi¬ 
loase.  In  cele  din  urmă,  poporul,  împins  până  la  capăt,  se  eli¬ 
beră  de  el  prin  violenţă,  —  Kunţevici  a  fost  masacrat  la  Vi- 
tebsk,  în  anul  1623. 

«Înainte  de  a  face  istorisirea  acestei  catastrofe,  care  a  fost 
curând  după  aceea  atât  de  îngrozitor  răsbunată  asupra  întregei 
populaţiuni  ortodoxe,  trecem  să  istorisim  câteva  fapte,  cari  vor 
contribui  încă  şi  mai  bine  la  aprecierea  caracterului  lui  Josafat. 
La  începutul  veacului  al  treisprezecelea,  principele  Boris  Gue- 
nelovici  întemeiase  in  Polotc  o  mănăstire,  pe  care  o  dedică 
Martirilor  Boris  şi  Gleb,  patronii  săi.  Proprietăţile  mari,  pe  cari 
i  ie  lăsă  moştenire  şi  mai  târziu  donaţiunile  celor  mai  bogate 
familii  ale  ţării,  cum  sunt  familiile  Sokolinsky,  Korsak,  Tich- 
kevici,  Stchitt,  făcură  din  ea  cea  mai  bogată  mănăstire  din  ţară. 
Venitele  ei  erau  un  beneficiu  al  arhiepiscopilor  din  Poloţc, 
care,  pentru  a  se  bucura  de  ele,  obţinuseră  dela  regele  titlul 
de  arhimandrit  al  acestei  mănăstiri.  Când  arhiepiscopul  Grigorie 
Zagorsky,  predecesorul  lui  Brolniţky,  trecu  ia  Unire,  familiile 
Korsak,  Stchitt,  cari  erau  atunci  principalii  protectori  (ctitori)  ai 
mănăstirii,  luară  arhiepiscopului  administraţia  acestor  proprietăţi 
spre  a-1  pedepsi  pentru  apostazia  sa.  Zagorsky  strigă  (dete 
alarma),  pleda,  dar  nu  dobândi  nimic.  Plângerile  succesorului 
său  Brolniţky  n’avură  mai  mult  rezultat.  Josafat  la  rândul  său 
ceru  restituirea  proprietăţilor  confiscate;  dar,  reclamaţiunile  sale 
rămânând  infructuoase,  el  facil  declaraţiunea,  că  îşi  va  face 
dreptate  singur.  Adversarii  săi  reuniră  atunci  un  număr  consi¬ 
derabil  de  nobili,  de  burghezi  şi  de  ţărani,  se  închiseră  în  zi- 

durile  mănăstirii,  pe  care  o  într'armară  cu  tunuri,  hotărâţi  a  se 
apără  până  la  cea  din  urmă  extremitate.  Josafat  a  lăsat  să  se 
asedieze  de  cătră  garnizoana  castelului  episcopal,  întărită  de 
voluntari  catolici  şi  uniaţi,  şi  ajunse,  după  unsprezece  zile  de 
bombardament,  să  se  facă  stăpân  pe  mănăstire  deja  pe  jumătate 
dărâmată  de  artilerie.  In  ciuda  acestui  succes  militar,  inimicii 
nu-i  lăsară  pentru  aceea  folosirea  bogăţiilor,  pe  care  el  le  doriâ 
cu  aviditate;  şi  se  văzu  obligat  să  le  intenteze  un  proces  înaintea 
tribunalelor.  Aceştia  îşi  bazau  opreliştea  lor  pe  apostazia  lui 
Kunţevici!  «E  adevărat,  ziceau  ei  în  memoriile  lor  justificative, 
că  strămoşii  noştri  au  înzestrat  mănăstirea  cu  toate  proprietăţile, 
pe  care  le  reclamă  acuma  Kunţevici,  dar  evlavia  lor  voia  să 
îmbogăţească  o  mănăstire  a  vechei  religiuni  greceşti,  care  a 
fost  întotdeauna  religiunea  lor.  Ori,  acum,  când  călugării  acestei 
mănăstiri  şi  arhiepiscopul  Josafat  însuşi  au  trădat  vechea  lor 
credinţă,  noi,  descendenţii  direcţi  ai  donatorilor  ortodocşi  şi 
care  am  rămas  ca  şi  ei  ortodocşi  fervenţi,  credem  că  avem 
dreptul  să  luăm  în  mână  gestiunea  tuturor  pământurilor  şi  pro¬ 
prietăţilor  mănăstirii,  şi  mănăstirea  însăşi  cu  toate  bisericile  ei, 
până  în  momentul,  când  arhimandritul  şi  călugării  se  întorc 
penitenţi  în  staulul  vechei  Biserici  şi  recunosc  ca  cap  al  lor  pe 
patriarhul  din  ConstantinopoU.1 

Sfârşitul  procesului  nu  eră  îndoielnic,  totuşi  numai  după 
trecerea  de  trei  ani  tribunalul  şi-a  dat  judecata  sa  sancţionată 
de  o  hotărâre  regească,  care  ordonă  protectorilor  mănăstirii  să 
deâ  lui  Kunţevici  toate  bunurile  mănăstirii,  şi  să  i  plătească 
30,000  de  florini  (zlotis)  ca  interese  după  pagubă.  Arhiepiscopul 
triumfă  in  sfârşit  asupra  unicei  rezistenţe  serioase,  pe  care  o 
găsise  printre  nobili. 

«Intr’adevăr,  —  aceşti  oameni,  cari  luaseră  armele  jurând 
să  apere  cu  pericolul  vieţii  lor  religiunea  lor  şi  drepturile  lor, 
din  descurajare  sau  din  cupiditate,  se  supun  de  atunci  tuturor 
exigenţelor  lui  Kunţevici,  ei  semnează  un  acord  prin  împăcare 
cu  dânsul  şi  se  angajază  să  se  facă  uniaţi!  Ei  îşi  ţin  promisiunea 

1  Vezi  arhivele  mănăstirii:  Se  vede,  după  aceste  documente  că,  chiar 
pe  timpui  lui  Josafat,  cea  mai  mare  parte  a  nobilimii  guvernământului 
profesa  religiunea  ortodoxă,  —  vechea  religiune  grecească,  cum  se  zicea 
îndecomun  pe  atunci. 

şi  Încă  mai  mult,  decât  atât,  căci  ei  se  fac  toţi  catolici.  ...Pentru 
a  le  răsplăti  supunerea,  Kunţevici  le  iertă  cei  30,000  de  fiorini 
de  amendă  şi  le  păstrează  privilegiul  de  a  numi  prin  alegerea 
lor  pe  stariţii  mănăstirii. 

Nemulţămit  cu  persecutarea  religiunii  poporului,  Kunţevici 
a  voit,  după  zisa  cronicarului  uniat  Stebelsky,  să  nimicească 
din  ţară  până  şi  amintirea  ortodoxiei.  In  acest  scop  a  făcut  el 
să  se  delăture  cele  cinci  cupole  ale  catedralei  din  Poloţc,  pentru 
a  nu-i  mai  lăsă  stilul  ei  bizantin.  El  făcu  din  ea  biserica  unei 
mănăstiri  şi  o  dete  călugăriţelor  uniate,  pe  care  le  aduse  de  la 
Vilna,  şi  cărora  Ie  lăsă  o  parte  din  venitele  arhiepiscopiei.  Noi 
am  spus  dejâ,  în  ce  măsură  mare  era  urgisit  Kunţevici.  Un 
eveniment  a  contribuit  mai  ales  la  împingerea  acestei  exasperări 
a  poporului  până  la  cele  din  urmă  limite  ale  sale.  Patriarhul 
din  Constantinopol  însărcinase  pe  patriarhul  din  Ierusalim, 
Teofan,  să  meargă  la  Moscova  şi  să  viziteze  în  drumul  său 
provinciile  ruse  supuse  Poloniei.  Teofan  veni  în  Kiew,  şi  dupăce 
ceruse  şi  obţinuse  autorizaţia  regească,  preconizâ  un  mitropolit 
şi  mai  mulţi  episcopi,  destinaţi  dieceselor,  peste  care  se  înstă¬ 
pâniseră  uniaţii.  In  numărul  noilor  titulari  eră  Meletie  Smotriţky, 
numit  episcop  la  Poloţc.  Partidul  catolic  nu  puteâ  vedeâ  aceste 
evenimente  cu  indiferenţă,  şi  în  curând  în  urmă,  regele,  ^cedând 
stăruinţelor  iezuiţilor,  nu  numai  revocă  autorizaţia,  pe  care  o 
dăduse  patriarhului,  ci  porunci  de  a  urmări  pe  nouii  episcopi 
şi  de  a-i  osândi  la  moarte. 

Bravând  toate  primejdiile  Meletie  cu  toate  acestea  ajunse 
la  Vitebsk,  se  prezentă  la  otelul  oraşului,  denunţă  publice 
apostasia  lui  Josafat  şi  a  fost  aclamat  de  cătră  popor  ca  episcop 
legitim  de  Poloţk.  S’a  subscris  un  act  în  virtutea  căruia  toate 
bisericile  şi  întreg  clerul  diecesei  treceau  subt  jurisdicţiunea  sa. 
La  exemplul  oraşului  Vitebsk,  celelalte  oraşe  mari,  Poloţc,  Msti* 
slaw,  Mohilew  şi  Orcha,  —  trimiseră  adesiunea  lor  actului 
solemn  din  Vitebsk.  Se  formară  comploturi  împotriva  lui  Josafat 
în  toate  oraşele,  chiar  şi  în  Vilna  însăşi.  Cu  toate  acestea, 
acesta,  sprijinit  de  ocârmuire,  luă  în  curând  măsurile  cele  mai 
energice  pentru  restabilirea  autorităţii  sale  dispreţuite  şî  ajunse 
a  se  face  stăpân  pe  biserici.  Poporul  atunci  îl  pârăsî.  Lumea 
şi-a  construit  colibe  în  afară  de  incinta  oraşelor,  în  cari  se  ce- 

lebrâ  serviciul  dumnezeesc.  Voind  să  încheie  cât  mai  iute  cu 
ortodoxia,  arhiepiscopul  veni  1a  Vitebsk  In  Octomvrie  1623.  El 
a  alungat  din  oraş  pe  toti  preoţii  ortodocşi,  porunci  să  se  aprinză 
cabanele  care  slujiau  de  biserici  şi  să  împrăştie  cu  forţa  poporul 
pretutindenea,  pe  unde  se  adună  ca  să  se  roage.  Kunţevici 
nu  se  îndoiâ  câtuşi  de  pu{in,  că  o  voinţă  aşâ  de  tenace  ca  şi 
a  sa  nu  va  fi  in  stare  să  spargă  în  cele  din  urmă  orice  rezi¬ 
stenţă...  El  nu  bănuiâ  baremi  posibilitatea  unei  revolte,  şi  totuşi 
oara  răzbunării  se  apropiâ  de  sunare.  La  o  adunare  secretă 
ţinută  în  otelul  oraşului,  la  care  erau  întruniţi  cetăţenii  frun¬ 
taşi,  —  moartea  lui  Josafat  a  fost  hotărâtă.  Nu  trebuiâ  decât 
să  se  aştepte  o  ocaziune  favorabilă.  Ea  se  prezentă  câteva  zile 
mai  târziu.  Dumineca,  12  Noemvrie,  arhidiaconul  lui  Josafat, 
surprinzând  un  preot  ortodox  în  momentul,  când  acesta  mergeâ 
să  treacă  Dvina  pentru  a  săvârşi  liturgia  întEun  oarecare  loc 
ascuns,  îl  prinse;  acoperit  de  lovituri,  pe  jumătate  mort,  îl  duce 
în  palatul  episcopal,  unde  îl  închide.  La  această  veste  se  sună 
alarma,  întreagă  populaţia:  bărbaţi,  femei,  bătrâni,  copii,  se 
înarmează  in  grabă,  aleargă  la  episcopie,  ale  căreia  porţi  ei  le 
sparg,  lăsându-se  asupra  lor.  Aceia  din  gărzi,  cari  vreau  să  se 
împotrivească  sunt  sugrumaţi  şi  poporul  pătrunde  in  aparta¬ 
mentele  interioare  cu  strigătele:  «Moarte  papistaşului I  moarte 
amăgitorului  de  suflete!»1 

Josafat  surprins  n'a  avut  timpul  să  fugă ...  el  este  masa¬ 
crat.  Cadavrul  Iui  este  aruncat  în  Dvina,  din  nou  pescuit  în 
curând  de  către  luntraşi,  cari  ii  leagă  pietrii  de  gât  şi  de  pi¬ 
cioare  şi  urcând  pe  râu  în  sus,  îl  aruncă  la  un  loc  adânc,  numit 
Peskovatik.  Câteva  zile  după  aceea,  când  emoţiunea  populară 
a  fost  puţin  calmată,  majordomul  episcopiei  a  lăsat  să  se  tragă 
corpul  lui  Kunţevici,  care  a  fost  transportat  pe  apă  la  Poloţc 
şi  înmormântat  în  catedrala  Sfintei  Sofii. 

La  rugăciunea  regelui  şi  a  clerului  uniat,  Urban  VllI-lea 
decretă  în  1624  beatificarea  lui  Josafat,  fixând  celebrarea  săr¬ 
bătorii  acestui  nou  martir  în  16  Septemvrie.  Metropolitul  losif 
Ruţki  adună  grabnic  un  numeros  sinod  la  Poloţc.  Publicarea 
bulei  papale  s'a  făcut  cu  o  mare  solemnitate  în  catedrala  sfintei 

1  Douchetvate,  amăgitor  de  suflete.  Dela  1609,  poporal  îl  supranumise 
astfel  din  cauza  propagandei  sale  fanalice. 

Sofii.  Cei  mai  abili  predicatori  ai  diecezei  şi  între  alţii  iezuitul 
Krevza  făcură  panegiricul  lui  josafat  în  latineşte,  în  poloneşte, 
şi  în  dialectul  ţării.  Cosciugul  a  fost  scos  din  cavou  şi  aşezat 
în  Biserică,  unde  a  rămas  până  la  luarea  Poloţcului  de  cătră 
armatele  ţarului  Alexe-Mihailovici.  Arhiepiscopul  uniat  Antonie 
Selliava  îl  duse  atunci  în  Lituania,  unde  se  refugiâ  cu  tot  clerul 
său  şi  îl  lăsă  mai  întâi  în  micul  orăşel  Girovitzy,  mai  târziu  a 
fost  dus  la  Zamostie,  şi  în  sfârşit  adus  din  nou  iarăşi  înapoi  ia 
Poloţc,  când  această  cetate  a  fost  dată  Poloniei.  O  capelă  mă¬ 
reaţă  a  fost  dedicată  preafericitului  Josafat,  şi  cosciugul,  îmbrăcat 
cu  o  cutie  de  bronz  înaurit  a  fost  aşezată  pe  altar,  împodobit 
cu  imaginea  sa.  In  fiecare  an  în  16  Septemvrie  se  expunea  cu 
multă  pompă  această  cutie  în  mijlocul  bisericii,  deşi  fără  a  o 
deschide  vr’odată.  Clerul  avea  bune  raţiuni  pentru  aceasta:  ea 
era  goală.  Aceasta  împrejurare  n’a  fost  descoperită  decât  în 
epoca  mai  nouă,  când  uniaţii  au  intrat  iarăşi  în  staulul  Bisericii 
ortodoxe.  Această  cutie  a  fost  dusă  atunci  în  sacristie  şi  des¬ 
chisă  în  faţa  a  numeroşi  martori.  Nu  s’au  aflat  într’ânsa  decât 
un  fitil  de  păr  şi  câteva  resturi  de  odăjdii  pontificale,  nici  o 
altă  urmă  de  reliquii  sau  de  osăminte! 

Asasinatul  lui  Josafat  nu  puteă  rămâne  nepedepsit,  însă 
ocârmuirea  polonă  şi  partidul  catolic  voiau  să-l  răsbune  asupra 
întregului  popor,  nădăjduind,  lovindu-1  cu  teroarea,  să  nimi¬ 
cească  astfel  ortodoxia  şi  să  isprăvească  opera  lui  Josafat.  Pentru 
a  instrui  afacerea  şi  a  judecă  pe  vinovaţi,  regele  numi  o  co- 
misiune  compusă  din  personagiile  următoare:  Leon  Sapieka, 
voievod  de  Vilna,  şi  staroste  de  Mohilev;  Critof  Druzki  So- 
kolinski,  castelan  de  Mstislav;  Alexandru  Corvin-Oorssevoski, 
mare  referendaral  Lituaniei;  Bogdan  Sapieha,  staroste  de  Orcha; 
şi  Nicolae  Zavicha,  voievod  de  Vitebsk.  Comisiunea,  temân- 
du-se  de  venirea  Cozacilor,  pe  cari  locuitorii  din  Vitebsk  ti 
rugaseră  să  vină  să-i  apere,  îşi  termină  ancheta  şi  aduse  hotă¬ 
rârea  sa  in  timp  de  trei  zile.  Din  tenorul  acestei  hotărâri  se 
poate  vedeâ,  că  aproape  toţi  locuitorii  din  Vitebsk,  din  Orcha, 
Mohilev,  din  Poloţc  şi  chiar  şi  cei  din  Vilna,  erau  acuzaţi  că 
au  luat  parte  la  complot,  organizat  mai  ales  la  iniţiativa  perso¬ 
nagiilor  următoare:  burghezul  Petru  Polotchanin,  cancelarul 
Gourko,  preotul  Komenetz,  magistraţii  Naum,  Volk  şi  Simeon, 

Nicha.  Aproape  o  sută  de  indivizi  au  fost  condamnaţi  la  moarte, 
insă  cei  mai  mulţi  dintre  ei  părăsiseră  deja  ţara. 

Hotărârea  comisiunei  a  fost  in  curând  executată:  la  două¬ 
zeci  de  indivizi  li  s’a  tăiat  capul,  şi  bunurile  tuturor  acuzaţilor 
au  fost  confiscate.  Oraşul  a  perdut  toate  drepturile  sale  vechi 
şi  privilegiile,  şi  a  fost  supus  autorităţii  unui  voievod.  Vechiul 
clopot  numit  Vetchevoi  Kolokol,  monument  al  libertăţilor  din 
Vitebsk,  a  fost.  spart,  şi  otelul  oraşului  ras  de  pe  pământ.  Co- 
misiunea  a  decretat  de  altcum  demolarea  catedralei,  construirea 
pe  locul  ei,  cu  spesele  oraşului,  a  unei  mari  biserici  uniate,  şi 
In  sfârşit  topirea  clopotelor  acestei  catedrale,  a  clopotului  numit 
Vetchevoi  şi  a  tuturor  acelor  clopote,  care  sunaseră  alarma  în 
ziua  asasinatului  lui  Josafat.  Ele  trebuiau  să  servească  toate  la 
vărsarea  unui  imens  clopot  pe  seama  bisericii  proiectate.  Un 
mare  număr  de  cetăţeni  fură  aruncaţi  in  temniţe,  alţii  bătuţi  cu 
biciul  (cu  nuiele),  surghiuniţi  sau  exilaţi  in  oraşe  îndepărtate. 
Toate  oraşele  au  fost  date  uniaţilor,  şi  locuitorii  din  Vitebsk  în 
massă  constrânşi  să  Iapede  credinţa.  Celelalte  oraşe  ale  Rusiei 
Albe  îndurară  aceeaşi  soarte.  Un  edict  regesc  opr!  pe  locuitori 
chiar  şi  să  restaureze  bisericile  ortodoxe,  de  a  profesa  vechea 
lor  religiune  şi  supuse  întreaga  ţară  jurisdicţiunii  arhiepiscopului 
uniat  din  Poloţc.  Aflând  de  asasinatul  lui  Josafat,  papa  Urban 
VHI-lea  scrise  lui  Sigismund,  jurându-1  în  numele  lui  Dumnezeu 
de  a  fi  fără  milă  faţă  cu  asasinii  lui  Kunţevici,  şi  de  a  pustii 
cu  foc  şi  fer  împotriva  schismaticilor.  Sfântul  părinte  anatema- 
tisa,  în  principiu,  pe  oricine  ar  refuză  să-şi  spele  sabia  sa  în 
sângele  celor  vinovaţi.  Ce  e  mai  mult,  când  II  informară  despre 
supliciile  din  Vitebsk,  el  scrise  o  a  doua  scrisoare  regelui  şi  îl 
felicită  pentru  zelul  său  cu  privire  la  distrugerea  ortodoxiei. 
Noi  am  istorisit  deja  în  ce  mod  a  sucombat  aristocraţia  lituaniană 
în  lupta  sa  Împotriva  papalităţii.  Abjurând,  din  cupiditate  sau 
din  slăbiciune,  credinţa  strămoşilor  săi,  ea  se  desnaţionalizâ;  dar 
marea  massă  a  burghezimei  şi  a  poporului  rămase  ortodoxă. 
Apăsat  de  persecuţia  catolicilor,  spoliat  de  avutul  său  de  pro¬ 
prietarii  Polonezi  şi  de  fermierii  evrei ;  torturat  într’o  mie  de 
moduri,  acest  popor  nu  şi-a  tăgăduit  credinţa  părinţilor  săi.  Dacă 
mai  târziu,  o  parte  din  aceste  nenorocite  populaţiuni  a  trebuit 
să  cedeze  în  faţa  celei  mai  neîmblânzite  dintre  persecuţiuni,  ea 

preferă  cel  puţin  catolicismului  religiunea  grecească-unită,  care 
a  păstrat,  împreună  cu  limba  rusă,  cea  mai  mare  parte  din  ve¬ 
chile  rândueli.  Conservarea  acestui  element  naţional  este  acela, 
care  a  făcut  atât  de  uşoară,  sunt  mai  multe  decenii  de  atunci, 
Întoarcerea  tuturor  uniaţilor  Ia  ortodoxie. 

Prelucrare  de  I.  Beleuţă. 


Fi.  ~W,  JF'oerster- 

^tndinea  preotului  creştin  faţă  de  chestiunea  socială. 

Desigur  că  după  răsboiu  chestiunea  socială  va  mişcă 
mai  puternic  decât  altădată  toate  straturile  societăţii. 
Atunci  se  va  pune  iarăşi  în  discuţie,  pe  primul  plan, 
întrebarea :  în  ce  raport  stă  creştinismul  şi  bisericile 
creştine  cu  chestiunile  controversate  ale  luptei  de  clasă. 
Cu  mulţi  ani  înainte,  când  problema  muncitorească  a 
agitat  puternic  opinia  publică,  s’a  discutat  cu  însufleţire, 
atât  în  cercurile  protestante  cât  şi  în  cele  catolice,  core¬ 
laţia  dintre  creştinism  şi  problema  muncitorilor.  Să  ne 
amintim  între  altele  de  explicaţia  autorităţii  bisericeşti 
cu  aşanumita  democraţie  socială  din  Italia.  Şi  unde 
chestiunea  n’a  fost  discutată  public,  acolo  a  fost  sim¬ 
ţită  ca  o  problemă  de  mulţi  catolici  credincioşi,  care, 
tocmai  datorită  educaţiei  lor  creştine,  au  fost  adânc 
mişcaţi  de  lupta  de  emancipare  a  «stării  a  patra».  In 
Italia  se  vorbea  odinioară  de  anumite  grupări  social- 
creştine,  generoase  şi  serioase  a  căror  propagandă 
primea  prea  mult  puctul  de  vedere  al  claseior  şi  voiau 
să  facă  din  creştinism  şi  biserică  un  «partid  al  săra¬ 
cilor».  Cu  dreptul  li  s’a  spus  câ  creştinismul  într’adevăr 
se  interesează  totdeauna  de  cei  apăsaţi,  dar  exact  tot 
atât  de  mult  —  deşi  în  alt  chip  —  de  aceia,  care  apasă, 
că  serveşte  celor  sănătoşi  ca  şi  celor  bolnavi,  celor 
bogaţi  ca  şi  celor  săraci,  şi  că  bogaţii  au  cel  puţin  tot 
atâta  trebuinţă  de  el  ca  şi  săracii.  îngrijirea  sufletească 
creştină  nu  este  în  general  niciodată  pentru  unul  îm- 

potriva  celuilalt,  ea  este  împotriva  nedreptăţii,  ori  unde 
ar  fi,  dar  păcătosul,  despotul  sau  priveligiatul  stau  pentru 
ea  tot  atât  de  aproape  ca  şi  nevinovatul,  neputinciosul 
şi  cel  neglijat;  ea  este  pentru  toţi,  pentru  fiecare  în 
chip  deosebit  şi  cu  milostivire  deosebită,  după  felul 
nedumeririi  şi  rătăcirii  personale  a  fiecăruia. 

Preotul  creştin,  care  caută  adevărata  atitudine  faţă 
de  chestiunea  socială  va  trebui  înainte  de  toate  să  fie  de 
tot  atent  ca  să  nu  se  înstrăineze  de  creştinism  prin  ideile 
sociale  moderne.  Aceasta  se  poate  întâmplă  tocmai  celor 
mai  zeloşi  creştini,  cari,  în  dorinţa  arzătoare  după  un 
ajutor  grabnic  şi  o  dreptate  energică,  se  agaţă  exclusiv 
de  mijloacele  şi  tendinţele  reformătoare  lumeşti,  cu 
aceasta  pierzând  din  vedere  fiinţa  şi  importanţa  ajuto¬ 
rului  social,  creştin.  Toate  metodele  de  ajutor  social  şi 
toate  programele  sociale  au  nevoie  însă  de  orientare  în 
adevărul  creştin  despre  vieaţă  şi  suflet,  pentru  ca  la 
aceste  probleme  grele  să  fie  evitat  orice  mod  super¬ 
ficial,  mecanic  şi  utopic  de  înrâurire  şi  mereu  să  fie 
păstrat  raportul  sănătos  dintre  reforma  internă  şi  cea 
externă.  De  aceea  este  şi  în  interesul  ajutorului  curat 
practic  de  o  importanţă  hotărâtoare  ca  orice  creştin, 
cu  privire  la  întreaga  chestiune  socială,  înainte  de  toate 
să  se  adâncească  în  sâmburele  adevărului  creştin ;  căci 
creştinismul  este  tocmai  răspunsul  fundamental  Ia  che¬ 
stiunea  socială:  în  adâncurile  sale  se  îndeplineşte  neîn¬ 
cetat  adevărata  socializare,  după  care  trebue  să  se  în* 
drepteze  (alinieze)  orice  altă  socializare,  dacă  nu  vrea 
să  ducă  la  sclăvie  faţă  de  stat;  în  sfinţirea  vieţii  oa¬ 
menilor  au  rădăcină  toate  legislaţiile  de  ocrotire,  în 
înălţarea  sufletului  omenesc  sunt  garantate  toate  drep¬ 
turile  omului  şi  sunt  asigurate  toate  drepturile  demnităţii 
omeneşti.  Negreşit  religia  creştină  se  ocupă  cu  starea 
sufletului  individual  şi  cu  sfinţirea  acestei  stări ;  de  aceea 
mi  se  pare  prea  uşuratic,  ca  să  aşteptăm  de  aiurea 
ajutorul  pentru  rezolvirea  problemei  sociale.  Desigur 
trebue  să  facem  aceasta,  numai  când  e  vorba  de  partea 
curat  tehnică  a  chestiunii;  cu  baza  spiritual- morală 


a  întregei  probleme  are  însă  numai  creştinismul  a  se 
ocupa.  Numai  înţelepciunea  sa  poate  deslegâ  marea 
chestiune  socială  tocmai  pentru  că  nu  se  ocupă  în  primul 
rând  cu  societatea,  ci  numai  cu  vieaţa  sufletului  şi  cu 
boala  sufletului,  care  face  pe  om  incapabil  pentru  ade¬ 
vărata  comunitate.  In  cele  ce  spune  religia  creştină 
fiecărui  om  sunt  cuprinse  toate  chestiunile  sociale,  ce 
pot  fi  gândite,  până  Ia  sfârşitul  lumei,  ba  în  ea  sunt 
luate  în  seamă  greutăţile  şi  realizările,  pe  cari  astăzi  abiâ 
începem  a  le  bănuî,  care  numai  în  timpurile  viitoare 
vor  răsări  şi  vor  deschide  omenirii  ochii  ce  însemnătate 
are  sublima,  şi  în  aparenţă  peste  putinţă,  lepădare  de 
sine  (slăbire  a  egoismului),  cum  este  vestită  ea  în  pre¬ 
dica  de  pe  munte,  şi  ce  înţeles  realist  are  această 
vestire  pentru  primejdia  crescândă  a  conflictelor  de 
interese  între  oameni.  Creştinismul  organisează  so¬ 
cietatea,  în  timp  ce  organisează  sufletul,  şi  acesta  este 
sâmburele  ajutorului  social  creştin,  din  care  urmează 
apoi  toată  practica  socială  creştină,  ulterioară.  Căci  e  deia 
sine  înţeles  că  starea  nouă  internă  va  trebui  să  se  ma¬ 
nifeste  şi  în  afară  şi  să  se  vădească  prin  fapte.  Dar 
lucrul  principal  în  creştinism  rămâne  totuşi  crearea 
acestei  stări  interne.  Fără  ea  nici  nu  există  puterea  re¬ 
formatoare  externă.  Aceasta  a  înţeles-o  în  chip 
genial  tocmai  Armata  Mântuirii.  Nicăeri  nu  stă  mân¬ 
tuirea  sufletului  individual  în  centru  ca  în  această 
asociaţie.  Se  ocupă  acolo  atât  cu  sufletul  acelora,  cari 
vor  avea  activitate  socială,  cât  şi  cu  stările,  ce  voesc 
sa  vindece.  Insă  tocmai  pe  aceasta  se  bazează  succesul 
social  imens  al  Armatei  Mântuirii  şi  influenţa  ei  socială 
asupra  tuturor  claselor.  Aşadar  nu  «creştinism  social» 
împotriva  «creştinismului  sufletesc»  —  cum  s’a  propus 
din  unele  părţi  —  ci  adevărat  creştinism  sufletesc  îm¬ 
potriva  falşului  creştinism  sufletesc.  Vorba  «creştinism 
activ»  este  desigur  foarte  frumoasă,  dar  dă  de  gol 
adeseori  înţelegeri  superficiale.  Ce  este  o  adevărată 
«faptă»  şi  prin  ce  se  deosebeşte  «energetica» 
creştină  de  obişnuita  energie  lumească,  asupra  acestora 

va  trebui  mai  întâi  oricine  să  fie  pe  deplin  lămurit. 
Isus  Hristos,  în  orice  caz  n’a  săvârşit  nici  o  faptă  în 
înţelesul  obişnuit  al  cuvântului.  Cele  mai  mari  fapte 
creştine  au  fost  şi  sunt  săvârşite  în  adâncurile  cele 
mai  tainice  ale  sufletului  şi  sunt  vizibile  cel  mult  în 
ochii  ce  scânteiază.  Ele  vor  acţiona  tot  asa  de  liniştit 
—  tăcut  şi  invizibil,  —  cum  s’au  săvârşit.  Aşadar 
fenomen  sufletesc  rămâne  creştinismul  în  orice  caz;  de 
aşanumitul  creştinism  sufletesc  se  deosebeşte  numai 
prin  aceea,  că  produce  în  primul  loc  fenomene  de 
voinţă  şi  nu  numai  dispoziţiuni  şi  revărsări  de  senti¬ 
mente  —  aceste  fenomene  de  voinţă  sunt  însă  provo¬ 
cate  dinlăuntru  şi  nu  din  afară,  de  ele  depinde  totul, 
pentru  ele  a  venit  creştinismul  în  lume,  pentru  ele  a 
fost  instituită  preoţia  creştină:  numai  din  acest  creşti¬ 
nism  al  sufletului  poate  ieşi  creştinismul  lumii! 

De  aceea  nimic  nu  este  atât  de  important,  decât 
ca  păstorul  creştin,  mişcat  de  mizeria  socială  şi  nedrep¬ 
tatea  socială,  să  nu  se  oprească  la  aceste  simptome, 
ci  acum,  mai  mult  ca  ori  când,  să  se  întoarcă  la 
chestiunile  centrale  ale  sufletului  şi  de  acolo  să 
caute  să  lucreze  asupra  descompunerii  organismului 
social.  Orice  propagandă  socială  prea  directă  se  înde¬ 
părtează  de  acest  UNUM  NECESSARIUM,  de  această 
sta^une  de  energie  a  reînoirii  sociale.  La  ce-mi  servesc 
toate  aluziunile  înflăcărate  la  datoria  şi  mizeria  socială, 
la  servirea  mamonică  şi  nedreptatea  socială  dacă  sufletul 
meu  individual  nu-i  eliberat,  purificat,  fericit?  De  unde 
să  iau  puterea  pentru  a  eşi  din  mine,  ca  să  fiu  liber 
pentru  deaproapele,  dacă  nu-mi  mai  apare  Mântuitorul, 
dacă  de  nimic  nu  aud  decât  de  condiţiile  ex¬ 
terne  ale  vieţii,  care  se  apropie  de  mine  ca  o  datorie 
enormă  şi  apăsătoare,  fără  să-mi  dăruiască  oarecare 
vieată  nouă. 

Desigur  e  mare  nevoie  de  un  creştinism  * aplicat  — 
dar  înainte  de  a  veni  aplicarea,  trebuie  să  existe  creş¬ 
tinismul:  cine  din  dragoste  pentru  aplicare,  adecă  din 
luarea  în  consideraţie  numai  a  raporturilor  externe,  care 

trebuesc  să  corăspundă  vieţii  interne,  neglijează  pro¬ 
blema  «producerii  de  energie»,  acela  apoi  se  va  găsi 
la  un  moment  că  nu  mai  are  nimic,  ce  ar  putea  fi 
■aplicat.  O  astfel  de  predică  ar  fi  numai  legea  şi  profeţii 
fără  mântuire.  Aceia,  cari  vorbesc  în  modul  acesta, 
nu  vor  observa  singuri  cusurul  lor,  pentrucă  ei  înşişi 
datoresc  educaţia  lor  unui  creştinism  mai  mult  personal 
de  care  sunt  inspiraţi ;  dar  auditorii  şi  cititorii  vor  simţi 
lipsa  unei  tratări  personale:  ei  aud  necontenit  acuzaţii 
înflăcărate,  aud  despre  mizeria  sclăviei  mamonice  şi 
despre  barbaria  tuturor  stărilor  şi  totuşi  nu  văd  nici  o 
cale  pentru  a  se  eliberă  într’adevăr  de  propria  înlăn¬ 
ţuire  cu  toate  aceste  lucruri  şi  să  găsească  o  situaţie 
cu  totul  nouă  faţă  de  bunurile  trecătoare.  Astfel  că  nu 
vor  putea  ei  decât  să  repete  cu  Medea  lui  Ovidiu: 
«Video  meliora  proboque  —  deteriora  sequor!» 

Pentru  a  preîntâmpină  orice  neînţelegere,  repet: 
şi  Creştinismul  este  pentru  chestiunea  socială 
şi  nu  numai  pentru  sufletul  individual.  Creştinismul  are 
însă  metoda  sa  specială  de  a  lucră  pentru  reînoirea  so¬ 
cială.  «Căutaţi  mai  întâi  împărăţia  lui  Dumnezeu,  atunci 
toate  celelalte  vor  fi  vouă»,  şi  această  năzuinţă  după 
împărăţia  lui  Dumnezeu  nu  însamnă:  năzuiţi  după  o 
societate  pământească,  perfectă.  Dimpotrivă,  însamnă: 
năzuiţi  mai  întâi  după  acea  schimbare  (convertire)  a 
voinţei,  care  readuce  tot  ce  i  căzut  în  fiinţa  noastră 
la  Dumnezeu.  Priviţi  în  Fiul  întreaga  strălucire  şi 
realitate  a  Tatălui,  atunci  Mamona  va  perde  stă¬ 
pânirea  sa  asupra  voastră.  Atunci  veţi  fi  maturi 
pentru  vieaţa  socială,  în  locul  unei  vieţi  de  înşe¬ 
lăciune.  Unde  trăeşte  asemenea  spirit,  acolo,  din 
lupta  intereselor,  se  nasc  dela  sine  orânduiri  mai  su¬ 
perioare  de  vieaţă:  pretutindenea  caritatea  învinge  asupra 
afirmării  egoiste,  înţelegerea  asupra  încăpăţinării,  «Hristos 
cel  răstignit  este  rezolvarea  tuturor  greutăţilor».  In  acest 
înţeles  şi  numai  în  acest  înţeles,  creştinismul  este  cea 
mai  mare  putere  socială  creatoare  a  tuturor  timpurilor. 
Dacă  se  deslipeşte  cineva  de  această  bază,  dacă  se 

neglijează  îngrijirea  ei,  dacă  se  vorbeşte  prea  mult  de 
această  lume  în  loc  de  cealaltă  —  atunci  sleesc  tocmai 
puterile  mai  înalte,  cari  singure  sunt  în  stare  să  trans¬ 
forme  această  lume.  Rămâne  făptura  de  ţărână,  dar 
spiritul  lui  Dumnezeu  nu  mai  este.  In  acest  înţeles 
există  chiar  reformatori  plini  de  entuziasm  cari,  personal 
stau  încă  în  legătură  cu  inspiraţii  mult  superioare,  dar 
cu  ce  folos,  dacă  ei  nu  vorbesc  publicului  decât  despre 
lume,  în  loc  să  vorbească  despre  Dumnezeu,  pentrucă, 
în  mănia  lor  după  aplicare,  uită  cu  totul  că,  înainte  de 
a  putea  avea  acţiuni  trebue  să  creezi  oameni.  In  această 
creare  a  adevăratului  om  prin  Omul- Dumnezeu  constă 
contribuţia  creştinismului  la  chestiunea  socială.  Pedagogia 
sa  pentru  această  lume  se  sprijineşte  în  totul  pe  educaţia 
pentru  cealaltă  lume.  Cine  nu  înţelege  aceasta,  este 
însuşi  stăpânit  de  cele  lumeşti  şi  deci  nu  va  fi  nici 
odată  în  stare  să  smulgă  pe  om  din  sclăvia  lui  Mamona, 
care  în  definitiv  nu  este  decât  o  expresiune  a  concen¬ 
trării  eului  asupra  vieţii  trecătoare,  o  lipsă  de  siguranţă 
şi  linişte  în  veac. 

Din  acest  punct  de  vedere  se  poate  chiar  cu  dreptul 
susţine,  că  o  predicare  a  Evangheliei,  care  tace  aproape 
cu  totul  despre  vestea  cea  bună  şi  face  din  creştinism 
mai  mult  sau  mai  puţin  o  simplă  etică  socială,  mai  mult 
întăreşte  pe  om  în  mamonism  decât  îl  deslipeşte  de 
acesta.  In  Evul  Mediu  se  credea  că  magia  neagră  a 
demonilor  nu  poate  fi  învinsă  decât  prin  magia  aibă  a 
lui  Hristos;  tot  aşâ  şi  demonii  aurului  cu  promisiunile 
lor  înfocate  nu  pot  fi  învinşi  decât  prin  mărimea  şi 
realitatea  magică  a  aspiraţiilor  spirituale  —  nu  însă  prin 
un  creştinism  moderat  şi  pierdut  în  lucrurile  lumeşti. 
Creştinismul  într’adevăr  nu  vrea  să  se  desintereseze  de 
chestiunile  lumeşti  —  dar  să  îngrijească  de  ele  tocmai 
prin  aceea,  că  nu  vorbeşte  atâta  de  ele,  ci  este  absorbit 
de  lucruri  mai  înnalte:  de  acolo  vine  orice  judecată 
asupra  celor  existente,  orice  energie  sufletească  de  în¬ 
tinerire  şi  pătrundere  a  lumii,  orice  mântuire  de  tirănia 
lucrurilor,  orice  uşurare  de  preocupările  pământeşti  ză- 
darnice.  Nietzsche  numai  de  aceea  mergea  la  demoni, 

pentrucă  nu  mai  găsea  pe  Dumnezeu:  el  învăţase  să 
cunoască  numai  un  creştinism  al  bunului  cetăţean  sau 
un  creştinism  moderat  cu  intelectualism,  fără  integritatea 
şi  vigoarea  vechii  credinţe,  fără  vitalitatea  şi  conse- 
quenţa  concretă  a  voinţei  ce  a  învins  lumea;  se  cunosc 
criticile  Iui  Kierkegard  împotriva  acestui  creştinism.  In 
loc  de  a  reînsufleţi  acum  puterea  transcedentă  a  creşti¬ 
nismului  şi  de  a  înţelege  şi  de  a  scoate  în  evidenţă 
necesitatea  ei  tocmai  din  starea  mizerabilă  de  nehotărâre 
a  omului  modern,  se  dă  un  creştinism  cu  totul  pre¬ 
ocupat  de  cele  pământeşti,  care  ameninţând,  imputând 
şi  criticând,  ocoleşte  lucrurile  acestei  lumi,  dar  vorbeşte 
prea  puţin  de  unicul  lucru  necesar,  care  singur  poate 
da  putere  şi  lumină  pentru  o  activitate  cu  adevărat 
folositoare.  Poeta  engleză  Qeorge  Eliot,  a  descris  în  al 
ei  fabricant  de  bumbac  «Silas  Marner»  cu  o  adâncă 
simbolică  pe  emigrantul,  care,  deslegat  de  orice  cre¬ 
dinţă  şi  de  orice  tradiţie  a  tinereţii  sale,  trăeşte  lipsit  de 
bucurii,  a  pierdut  orice  legătură  cu  puterile  mai  adânci 
ale  sufletului  său  şi  nu  se  interesează  de  nimic  altceva, 
decât  ca  seara  să  adaoge  încă  o  monetă  de  aur  Ia  gră¬ 
madă.  Emigranţi  de  felul  acesta  avem  noi  astăzi  mulţi 
între  sclavii  lui  Mamona;  ei  nu  vor  scăpă  de  sclăv  a, 
în  care  se  află,  prin  predici  sociale,  ci  numai  prin  o 
predică  cu  totul  personală,  care  le  miijoceşte  bunuri 
veşnice  în  locul  metalului,  dar  le  mijloceşte  în  adevăr , 
prin  adânca  şi  îngrijită  psihologie  şi  pedagogie  a  inter¬ 
pretării,  în  loc  să  arate  acestor  adevăruri  numai  un 
respect  de  ocazie,  vorbind  în  urmă  de  lucruri  cu  totul 
altele.  Şi  când  se  vorbeşte  de  mamonism,  atunci  să  nu 
se  vorbească  numai  de  urmările  sale  sociale,  ci  mai 
mult  de  cele  psihologice,  adecă  despre  urmările  absolut 
personale,  şi  să  se  descrie  —  precum  Wagner  în  Nibelun- 
genlied  —  diversele  stări  sufleteşti,  care  oferă  intrare  au¬ 
rului  să  arate  ce  consequenţe  psihologice  atrage  după 
sine  pactul  cu  aurul,  ce  primejduire  universală  a  carac¬ 
terului  aduce  cu  sine,  să  înfăţişeze  întregul  iad  intern 
al  acelora,  cari  sunt  robiţi  de  ban,  să  descrie  mai  mult 
mizeria  morală  şi  spirituală  a  bogaţilor  egoişti  decât 

mizeria  materială  a  proletarilor,  care  adeseori  e  unită 
cu  o  mare  libertate  spirituală.  Toate  aceste  adevăruri 
le-a  avut  în  vedere  Isus  Hristos,  când  spunea  despre 
bogaţi,  că  cu  anevoie  intră  în  împărăţia  cerurilor ;  aceste 
cuvinte  nu  sunt  o  predică  morală  a  judecăţii,  ci  o  ca¬ 
racterizare  a  stării  generale,  în  care  bogăţia  pune  su¬ 
fletul  omului. 

Eu  susţin  că  mamonismul  extraordinar  de  răspândit 
din  zilele  noastre  se  explică  în  mare  parte  tocmai  din 
vulgaritatea  religioasă  a  creştinismului,  şi  de  aceea  nici 
nu  poate  fi  combătut,  în  chip  real,  prin  predici  sociale, 
pline  de  mânie,  ci  numai  prin  învingerea  intelectualis¬ 
mului,  panteismului  şi  a  oricărei  alte  tendinţe  lumeşti 
infiltrate  în  creştinismul  modern. 

(Va  urmă).  Traducere  de  1.  C.  Negolţă. 


PROBLEME  ACTUALE. 

Sinodalltatea  în  biserică. 

La  Piteşti  urmă  să  se  instaleze  un  preot  in  locul  altuia 
scos  la  penzie.  Când  însă  preotul  nou  s’a  prezentat  la  biserică, 
insotit  de  un  delegat  al  Episcopiei  de  Argeş,  care  eră  să-l  in¬ 
staleze,  enoriaşii  bisericii,  în  număr  de  câteva  sute,  printre  care 
multe  credincioase,  i-au  ieşit  înainte,  punându-i  în  vedere,  că 
nu-i  vor  îngădui  să  ia  pe  nedrept  locul  unui  preot,  care  timp 
de. 50  de  ani,  n’a  ştiut  decât  să-şi  facă  datoria  de  «servitor  al 
Domnului»,  aducând  parohiei  şi  enoriaşilor  servicii  cari  nu  se 
pot  uită» . . .  Enoriaşii  bisericii  nu  văd  cu  ochi  buni  numirea 
noului  preot  şi  din  cauză  că  Sfinţia  Sa  ar  fi  «vârât  până  în  gât  în 
afaceri  de  federale»,  şi  că  în  timpul  ocupaţiei  a  avut  o  purtare 
nu  tocmai  demnă  de  un  bun  român  şi  servitor  al  bisericii... 
Instalarea  a  trebuit  să  fie  amânată. 

Trei  lucruri  se  desprind  din  această  ştire  de  gazetă:  («Di¬ 
mineaţa»  din  24  Maiu  a,  c.)  Răsplata  recunoştinţei  din  partea 
credincioşilor  pentru  păstorul,  care  şi-a  făcut  datoria  cu  devo¬ 
tament  şi  însufleţire  în  chemarea  sa,  osânda  preotului  amestecat 
în  afaceri  neguţătoreşti  şi  peste  tot  când  atitudinea  lui  de  vieaţă 
nu  este  cea  corectă  şi,  deasupra  acestor  două,  se  ridică  trezirea 
conştiinţei  obştei  credincioase  şi  acolo,  în  Vechiul  Regat,  la 
dreptul  de  a-şi  spune  cuvântul  asupra  viitorului  ei  păstor  şi 

părinte  sufletesc.  Această  manifestare  a  «glasului  poporului»  şi 
afirmarea  voinţei  lui,  pe  care  ţinem  să- le  scoatem  la  iveală,  îşi 
au  importanţa  lor  deosebită,  pentru  rezolvirea  norocoasă  a  pro¬ 
blemei  de  unificare  bisericească.  Ele  dau  drept  şi  verifică  pe 
deplin  punctul  nostru  de  vedere  ardelenesc,  cu  privire  la  si- 
nodalitatea  în  biserică. 

Dela  începutul  organizaţiei  vieţii  creştineşti,  poporul,  cre¬ 
dincioşii,  şi-au  avut  drepturile  lor  de  a  se  pronunţă  şi  a-şi  de¬ 
signa,  în  înţelegere  cu  căpeteniile  religioase,  pe  îndrumătorii 
vieţii  lor  sufleteşti  şi  de  a-şi  orândui  trebile  bisericeşti  indepen¬ 
dent  de  orice  autoritate  din  afară. 

In  cursul  veacurilor  acest  drept  s’a  manifestat  în  felurite 
chipuri,  dupăcum  au  îngăduit  şi  împrejurările,  până  când  la  noi,  s’a 
cristalizat  în  organizaţia  cuprinsă  în  Statutul  organic,  care 
fixează  lămurit  drepturile  poporului  ca  şi  ale  ierarhiei  într’o  bi¬ 
serică  autonomă,  constituţională  şi  democrată,  cu  sistemul  re¬ 
prezentativ  aplicat  de  jos  până  la  cele  mai  înalte  foruri,  aşa 
Încât  biserica  noastră  ardeleană  este  cu  adevărat  biserica 
poporului. 

Sistemul  de  alegere  prin  sinodul  parohial  la  aşezarea  unui 
preot,  cu  toate  neajunsurile  ce  se  pot  ivi  acolo,  unde  concurg 
mai  mulţi  la  rezolvirea  unui  lucru,  este  şi  rămâne  calea  cea 
mai  bună,  singura  cale  dreaptă.  Enoriaşii  unei  parohii,  ei  înşişi 
designează  pe  cel  dorit  să  le  fie  păstor  şi  părinte  sufletesc, 
dintre  ceice  râvnesc  să  obţină  postul  de  paroh.  La  îndeplinirea 
oricăror  funcţii  calea  cea  dreaptă  e  concursul  şi  alegerea  liberă, 
determinată  numai  de  calităţile  petentului.  Numirea,  şi  când  e 
făcută  după  cea  mai  bună  conştiinţă,  rămâne  opera  unui  singur 
factor,  neasemănat  mai  uşor  influinţabil  de  anumite  circumstanţe, 
decum  poate  fi  în  cazul  alegerii  care,  până  să  ajungă  la  deplină 
valoare,  trebue  să  treacă  cel  puţin  prin  3  strecurători :  sinodul 
parohial,  scaunul  protopopesc  şi  consistorul  eparhial,  cuvântul 
din  urmă  rămânând  totuşi  pe  seama  arhiereului,  care  nu  răs¬ 
punde  decât  lui  Dumnezeu  şi  conştiinţii  Sale  de  sfinţeşte  ori 
nu,  pe  candidatul,  trecut  prin  toate  formele  legale  de  alegere. 

Iată  aici  păstrarea  deplină  a  drepturilor  ierarhice,  de  ştir¬ 
birea  cărora  se  tem  unii,  pe  urma  aplicării  constituţionalismului 
şi  întroducerea  elementului  mirean  în  biserică.  Adevărat  este  o 
vătămare  a  drepturilor  ierarhice,  când  hotărârea  arhiereului  se 
izbeşte  de  împotrivirea  enoriaşilor,  ca  în  cazul  dela  Piteşti,  sau 
în  cazul  mai  delicat  al  instalării  episcopale  dela  Bălţi,  şi  în 
multe  alte  cazuri,  cari  nu  vor  fi  ieşit  tot  aşa  la  iveală.  Dar  cioc¬ 
nirile  de  acest  fel  nu  s'ar  produce  nici  odată,  când  vestitorii 
evangheliei  lui  Hristos  ar  fi  aşezaţi  în  slujba  lor  prin  consensul 
deplin  dintre  păstoriţi  şi  respectiva  autoritate  legală. 

Adevărat  că  neajunsuri  se  pot  ivî  şi  prin  sistemul  de  ale¬ 
gere.  Experienţa  pe  care  am  făcut-o  noi  ardelenii  în  răstimpul 
de  peste  50  de  ani  ne  este  mărturie  vie.  Dar  răul  nu  este  al  si¬ 
stemului,  ci  al  păcatelor  şi  al  slăbiciunilor  omeneşti,  cărora  încă 
trebue  să  li-se  pună  o  înfrânare.  Şi  de  aceea  s’a  accentuat  de 
atâtea  ori  necesitatea  revizuirii  Statutului  Organic,  mai  nainte 
chiar  de  a  fi  luat  de  bază  la  organizarea  întregei  biserici. 

Anume  restricţiuni  în  dreptul  de  a  candidă  la  o  parohie, 
trebuesc  introduse,  ca  să  se  curme  abuzuri  şi  nedreptăţiri,  ine¬ 
vitabile,  când  se  dă  drum  liber  «capriţiului  massei».  Restrân¬ 
gerea  numărului  candidaţilor,  după  aptitudini  şi  vrednicii  dove¬ 
dite,  admiterea  începătorilor  numai  la  parohii  mai  de  rând  şi 
posibilitatea  de  a  ajunge  la  parohii  mai  de  seamă,  numai  după 
o  activitate  pastorală  evidenţiată,  după  câţva  ani  de  muncă  rod¬ 
nică  şi  chiar  introducerea  examenelor  la  înaintare,  sunt  cerinţe 
ce  vor  trebui  să  fie  codificate  în  orânduirea  nouei  organizaţii 
bisericeşti,  ca  să  se  stăvilească  posibilitatea  de  a  ajunge  oameni 
nu  îndeajuns  pregătiţi  la  posturi  mai  de  seamă,  ori  în  localităţi 
cari  reclamă  o  personalitate. 

Adevărat,  că  în  aceste  vremuri  de  criză  în  oameni  ai  bi¬ 
sericii  şi  în  marea  lipsă  de  preoţi  acum,  astfel  de  prevederi 
par  exagerate.  Dar  introduse  în  lege,  ele  nu  împiedecă  un  aran¬ 
jament  după  împrejurări  şi  nevoile  trecătoare.  Aceste  prevederi 
îşi  valorifică  puterea  atunci  şi  acolo  numai,  unde  năzuinţe  ne¬ 
justificate  tind  să  se  realizeze,  în  paguba  interesului  obştesc. 
Şi  împedecarea  ăstorte!  de  tendinţe  este  datoria  oricărei  legiuiri, 
şi  cu  atât  mai  mult  a  unei  noui  legiuiri  bisericeşti,  menită  a 
pune  pe  temei  solid  vieaţa  religioasă  în  sânul  bisericii  ortodoxe 
unitare  din  întreagă  ţara.  Preot  Pompei  Moruşca. 

MIŞCAREA  LITERARĂ. 

„Im  Heerbann  des  Prlesterkonigs".  —  In  oastea  lui  Hri- 

stos,  —  meditaţii  pentru  trezirea  şi  promovarea  duhului  preoţesc, 
in  legătură  cu  sf.  evanghelie  dela  Luca,  de  Karol  Haggetiey 
S.  I.  Partea  a  patra.  —  Maestru  şi  Ucenici,  —  Freiburg  in 
Breisgau,  Casa  de  editură  Herder  &  Co. 

A  apărut  acum  al  IV-lea  volum  din  publicaţia  aceasta,  scrisă 
uşor  şi  în  formă  simplă,  dar  pe  temeiul  rezultatelor  ştienţifice 
ale  exegesei  moderne,  cu  adâncă  înţelegere  şi  multă  însufle¬ 
ţire,  în  scopul  hotărât  de  a  trezî  şi  înălţă  duhul  preoţesc  la 
candidaţii  de  preoţie  ca  şi  ia  preoţii  înşişi. 

In  fruntea  fiecărui  volum  se  tipăreşte  aceeaş  rugăciune,  me¬ 
nită  a  se  ceti  înainte  de  fiecare  meditaţie,  de  următorul  cuprins: 
«Doamne  Dumnezeul  meu  cred  din  toată  inima,  că  tu  de  faţă 

eşti  şi  aici,  şi  mărturisesc,  că  pentru  mulţimea  păcatelor  mele 
nu  sunt  vrednic  a  mă  arătă  înaintea  feţei  tale.  Nădăjduind  to¬ 
tuşi  spre  nemăsurata  Ta  bunătate  şi  milă  nemărginită  înalţ  glasul 
meu  cătră  Tine  şi  îndrăznesc  a  chemă  numele  Tău  Preasfânt 
şi  a  îndreptă  cugetul  meu  spre  poruncile  Tale,  ca  tot  mai  mult 
să  cunosc  voia  Ta  şi  să  o  plinesc.  Luminează-mi  mintea,  ca  să 
ştiu  ce  să  fac  spre  mărirea  Ta  şi  spre  mântuirea  sufletului  meu. 
Dă  putere  gândului  meu  şi  întăreşte-mi  voinţa,  ca  să  cunosc 
păcatele  mele,  să  mă  pocăesc  de  acum  şi  să  fac  numai  cele 
plăcute  Ţie.  Dărueşte-mi,  o,  Dumnezeule  mai  ales  să  cunosc 
tot  mai  mult  oe  Hristos  învăţătorul  şi  povăţuitorul  meu,  să-L 
iubesc  din  tot  sufletul  şi  după  pilda  vieţii  Lui  tot  mai  cu  devo¬ 
tament  şi  gata  de  jertfă  să  lucru,  să  lupt  şi  să  sufer». 

Meditaţiunei  îi  premerge  textul  biblic,  cuprinzând  câte-o 
pericopă.  Meditaţia  însăşi  se  împarte  de  regulă  în  2—3  unităţi, 
având  uneori  şi  aceste  subîmpărţiri.  Pretutindenea  se  face  apoi 
aplicarea  la  vieaţa  practică,  iar  de  încheiere  se  adauge  întot¬ 
deauna  o  rugăciune  scurtă;  un  text  ales  din  psalm;  ori  o  scurtă 
citaţie  biblică,  potrivită  in  formă  de  rugăciune. 

In  întâiul  volum  al  publicaţiei  se  analizează  textul  evan¬ 
gheliei  în  care  se  povesteşte  naşterea  Marelui  împărat,  timpul 
de  pregătire  şi  întruparea  însăşi  a  Cuvâniului  lui  Dumnezeu, 
în  volumul  al  îl-lea  se  zugrăveşte  Preotul  mare,  adevăratul 
Melchisedec,  care  sufere  patimi  şi  se  aduce  pe  sine  jertfă  pentru 
omenime,  întemeind  astfel  împărăţia  iui  Dumnezeu,  iar  prin  În¬ 
vierea  şi  înălţarea  Sa  ne-a  deschis  porţile  cerului,  unde  tro¬ 
nează  din  veci  şi  până  în  veci,  cârmuind  însuşi,  prin  Duhul  sf. 
biserica,  aşezământul  de  mântuire,  întemeiat  pe  pământ. 

Volumul  al  treilea  şi  al  patrulea  zugrăvesc  vieaţa  publică 
a  Mântuitorului,  in  timpul  căreia  şi-a  vestit  învăţătura,  şi-a  des¬ 
coperit  puterea  prin  minuni  şi  a  aşezat  orândueii  nouă,  pentru 
întemeierea  bisericii  creştine.  Iri  special  se  ocupă  de  pregă¬ 
tirea  şi  formarea  apostolilor,  chemaţi  a  cârmuî  această  biserică. 
Se  dau  deci,  in  legătură  cu  textul  evangheliei  (Luca  cap  4 — 16), 
învăţături  şi  poveţe  practice  privitoare  la  chemarea  preotului  ca 
urmaş  al  apostolilor,  cu  menirea  de  a  trezi  dragostea  şi  alipirea 
cătră  preoţie  şi  se  fac  îndemnuri  ia  muncă  stăruitoara  in  lucrul 
Domnului. 

Vom  da  ocazional  şi  exemple  de  felul  cum  e  scrisă  lucrarea, 
a  cărei  cetire  ar  ajută  şi  la  noi  înviorarea  duhului  preoţesc, 
prea  mult  influinţat  de  duhul  lumii  acesteia. 

Casa  de  editură  Herder  şi  Comp  din  Freiburg  în  Br., 
a  tipărit  o  nouă  ediţie  a  Lexiconului  bisericesc  de.  Machael  Buch- 
berger,  care  poate  fi  consultat  cu  bun  folos  şi  din  partea  preo- 
ţimii  noastre.  Se  poate  comandă  prin  librăriile  din  ţară,  cari 
au  legături  cu  casa  de  editură  Herder.  Preot  P.  Moruşca. 

CRONICĂ  B1SERICEASCĂ-CULTURALÂ. 

Conferinţe  religioase.  Dl  Dartigue,  profesor  de  filosofie 
ta  Geneva  (Elveţia)  a  ţinut  două  conferinţe  interesante  la  «Fun¬ 
daţia  Carol»  din  Bucureşti.  Tratând  despre  problema  religioasă, 
ilustrul  conferenţiar  spune  că  ştiinţa  şi  credinţa  sunt  două  com¬ 
ponente  deosebite  ale  culturii  umane.  Una  cercetează  lucrurile 
la  o  suprafaţă  relativă,  ceealaltă  le  adânceşte 

E  o  mare  greşală  că  unii  se  servesc  de  ştiinţă  pentru  a 
surpă  religia,  dupăcum  tot  aşa  de  greşită  a  fost  încercarea  unei 
teologii  de  a  stăvili  ştiinţa.  Şi  dupăcum  în  trecut  religia  n’a 
putut  opri  ştiinţa  din  drumul  ei  ascendent,  nici  aceasta  nu  va 
putea  distruge  religia. 

Religia  implică  credinţa  într’un  ideal.  Filosofia  de  azi  are 
în  general  acest  caracter.  Materialismul  şi  ateismul  materialist 
sunt  pe  punctul  de  a  dispărea. 

In  a  doua  conferinţă  dl  profesor  Dartigue  a  scos  la  iveală 
valoarea  lui  Hristos  pentru  intelectualul  modern. 

Domnia  sa  constată  că  omenirea  a  progresat  uimitor  în 
domeniu!  ştiinţei,  dar  în  domeniul  frumosului  şi  al  moralei 
suntem  în  vădită  decădere.  Zugrăvind  fizionomia  sufletească  a 
intelectualului  de  azi  arată,  că  în  veacui  cugetării  libere  şi 
alştiinţii,  personalitatea,  care  a  întrunit  în  sine  perfecţiunea  umană, 
a  rămas  în  umbră.  Hristos  este  întruparea  celei  mai  desăvâr¬ 
şite  morale  pe  care  a  avut-o  vre-odată  omenirea.  Intre  pro¬ 
gresul  ştiinţelor  şi  evanghelia  lui  Isus  nu  poate  există  o  pră¬ 
pastie.  Pentru  a  cunoaşe  pe  Isus  însă,  omul  trebue  să-L  pătrundă 
din  evanghelie  —  nu  să-L  construiască  după  chipul  şi  asemă¬ 
narea  sa. 

* 

Un  bazar  organizat  de  „Asociaţia  creştină  a  femeilor 
române".  In  zilele  de  26,  27  şi  28  Aprilie  a.  c.  a  avut  loc  la 
Ateneul  român  din  Bucureşti  expoziţia-bazar  aranjată  de  «Aso¬ 
ciaţia  creştină  a  femeilor  române».  Scopul  acestui  bazar  este, 
ca  din  câştigul  realizat  prin  vânzarea  obiectelor  expuse  —  ru- 
fării  de  masă,  de  pat,  de  menaj,  rochii,  broderii  naţionale,  ii, 
fote,  scoarţe  etc.  să  se  mărească  fondul  de  caritate  publică  al 
numitei  Asociaţii. 

Pentru  cine  vrea  să-şi  dea  contribuţia  —  şi  bine-ar  fi  să 
fie  cât  de  mulţi  —  ia  această  măreaţă  şi  creştinească  operă  de 
asistenţă  socială,  dăm  mai  Ia  vale  câteva  informaţii  asupra  roa¬ 
delor  produse  de  hărnicia  acestei  asociaţii  cu  adevărat  creştine: 

Anul  trecut  200 — 250  de  fete  şi  femei  au  luat  masa  la  re¬ 
staurantul  din  strada  Brezoianu  20,  unde  numai  cu  14  Lei  au 
obţinut  3  feluri  de  mâncare  în  condiţii  de  pregătire,  serviciu  şi 
întFo  atmosferă  nemai  cunoscută  la  noi. 

Au  putut  după  masă,  în  loc  să  rătăcească  până  la  redes¬ 
chiderea  biurouriJor,  să  se  bucure  de  o  oră  de  odihnă,  să  audă 
o  conferinţă,  să  cetească  o  carte  sau  revistele  la  zi  din  ţară  şi 
străinătate,  să  asculte  sau  să  facă  muzică  într’un  cerc  tot  mai 
strâns  şi  mai  preţios  de  prietenie. 

S’au  putut  pune  la  îndemâna  a  250  de  fete,  numai  cu  5 
Lei  ora,  lecţii  de  limbi  străine,  tot  mai  trebuincioase  funcţiona¬ 
relor  mai  ales,  lecţii  de  croitorie,  gimnastică  etc. 

S’a  întrebuinţat  un  cămin  pentru  funcţionare.  S’au  adă¬ 
postit  în  nenumărate  rânduri  fete  venite  din  provincie  fără  să  aibă 
încă  o  gazdă  şi  a  căror  soartă,  altfel,  oricine  şi-o  poate  închipui. 

S’a  organizat  o  şcoală  de  ucenice  (150)  după  un  tip  nou, 
dând  învăţătură  cu  ajutorul  cinematografului,  recreând  prin  joc 
şi  hori  şi  stăruind  în  special  asupra  educaţiei. 

Conferinţe  de  higiena  şi  educaţie  religioasă  s’au  adăogat 
la  acest  program,  împlinit  de  examenul  medical  săptămânal  pre¬ 
cum  şi  de  o  serie  de  anchete  la  domiciliu,  care  au  adus  un  bogat 
material  de  cunoştinţă  psihologică  şi  socială  conducătoarelor. 

S’au  făcut  organizări  de  cercuri  educative  pentru  320  eleve 
din  şcolile  secundare,  profesionale  şi  normale  din  Bucureşti; 
pentru  funcţionare  şi  studente,  adeseori  unilateral  pregătite. 

S’a  dispus  de  forţe  gata  să  răspundă  oricărei  chemări  a 
Ocrotirilor  Sociale  pentru  orice  fel  de  asistenţă,  dar  mai  ales 
cu  caracter  educativ. 

Mai  presus  de  toate  însă  s’au  trimis  spre  adevărata  re¬ 
creare  la  Satulung  şi  Balcic  200  de  eleve,  60  de  funcţionare  şi 
studente  şi  120  de  lucrătoare.  Pentru  acestea  din  urmă  eşirea 
din  Bucureşti,  o  noutate  în  vieaţa  multora  din  ele,  a  fost  o  ade¬ 
vărată  binefacere. 

La  ce  s’a  întrebuinţat  banul  desfacerii  pe  anul  trecut,  cine 
doreşte  s’o  ştie  poate  s’o  afle  vizitând  Căminul  Asociaţiei  din 
strada  Brezo'anu  20. 

Opera  săvârşită  de  Asociaţia  creştină  a  femeilor  române 
e  vrednică  de  toată  cinstea.  Cât  despre  viitor  această  Asociaţie 
are  tot  dreptul  să  facă  apel  la  cel  mai  devotat  sprijin  al  bunilor 
creştini. 

* 

Pleacă  Marmaggi.  Agenţia  oficioasă  italiană  aduce  ştirea 
că  nunţiul  papal  Marmaggi  a  fost  mutat  dela  Bucureşti  la  Praga. 

Mutarea  aceasta  nu  e  un  simplu  fapt  fără  importanţă.  Di¬ 
plomatul  papal  nu  pleacă  dela  noi  din  interes  de  serviciu,  nici 
din  interes  personal. 

Plecarea  e  urmarea  unui  conflict  bisericesc  între  reprezen¬ 
tantul  catolicismului  în  România  şi  biserica  noastră  ortodoxă. 

Deşi  nu  s’a  făcut  prea  mult  zgomot  în  jurul  acelui  con¬ 
flict,  e!  a  fost  destul  de  important  şi  are  ca  efect  final  mutarea 
din  Bucureşti  a  nunţiului  papal. 

Monsegniorul  Marmaggi,  gelos  de  rolul  său  de  reprezen¬ 
tant  al  Papei  la  Bucureşti,  a  căutat  să  dea  directive  cât  mai 
pronunţate  bisericii  unite  dela  noi,  in  aşa  fel  ca  să  facă  din 
această  biserică  mai  mult  o  sucursală  a  catolicismului,  îndepăr- 
tând-o  de  rolul  şi  origina  ei,  curat  naţionale. 

Lucrând  în  acest  scop  a  determinat  pe  fruntaşii  bisericii 
unite  să  nu  aziste  la  rugăciunile  făcute  în  catedrala  ortodoxă 
dela  Alba  lulia,  cu  ocazia  încoronării,  iar  mai  apoi,  cu  ocazia 
unei  vizite  canonice  la  Blaj  a  rostit  cuvinte  ce  au  fost  socotite 
ca  jignitoare  pentru  biserica  ortodoxă. 

Puţin  mai  târziu,  cu  ocazia  discutării  Constituţiei,  Monseg¬ 
niorul  Marmaggi,  într’un  interview  dat  unui  ziar,  a  criticat  pre- 
tenţiunea  bisericii  ortodoxe  de  a  se  socoti  dominantă  în  stat. 

Toate  aceste  amestecuri  ale  şefului  bisericii  catolice  din 
România  îti  trebile  bisericilor  noastre  naţionale  n’au  convenit 
nici  Sinodului  nostru,  nici  oficialităţii  româneşti. 

Vaticanul  a  fost  făcut  atent  că  nunţiul  papal  dela  noi  a 
trecut  adesea  peste  limitele  misiunei  sale  diplomatice  şi  ecle- 
siastice. 

Iar  această  semnalare  n’a  rămas  fără  efect:  Monsegniorul 
Marmaggi  a  primit  acum  misiunea  de  a  reprezenta  interesele 
bisericii  papale  în  Cehoslovacia. 

Satisfacţia  ce  Sfântul  Scaun  o  dă  oficialităţii  noastre  civile 
şi  bisericeşti  poate  avea  un  îndoit  efect  binefăcător  pentru  noi : 

în  primul  rând  urmaşul  nunţiului  care  pleacă  se  va  măr¬ 
gini  la  strictul  rol  de  reprezentant  al  bisericii  catolice  în  Ro¬ 
mânia;  în  a!  doilea  rând,  biserica  unită,  va  fi  liberă  să  se  apropie 
cum  se  cuvine,  de  cea  ortodoxă,  cu  care  să  lucreze  la  ridicarea 
stării  morale  a  neamului  românesc.  ("Adevărul*).  Neculce. 

NOTE  ŞI  INFORMAŢII. 

Numărul  viitor  al  revistei  noastre  va  fi  închinat  memoriei 
marelui  mitropolit  Andreiu  Baron  de  Şaguna,  dela  moartea  că¬ 
ruia  se  împlinesc  iu  curând  cincizeci  de  ani. 

* 

Parohia  greco-catolică  din  Cluj  adunase  încă  înainte  de 
răsboiu  un  fond  pentru  zidirea  unei  biserici.  Din  cauza  depre¬ 
cierii  banului  şi  a  scumpirii  condiţiilor  financiare  însă  acest 
fond  nu  mai  e  nici  pe  departe  suficient  pentru  realizarea  pla¬ 
nului  indicat.  De  aceea  greco-catolicii  au  cerut  să  li-se  cedeze 
biserica  Minoriţilor  din  Cluj,  rămasă  disponibilă  pe  urma  des- 

fiinţării  numitului  ord.  călugăresc  din  localitate.  Curia  papală 
nu  a  satisfăcut  cererea  uniţilor;  le-a  permis  insă,  după  tratative 
îndelungate,  să  slujiască  in  ea  Dumineca  sf.  liturghie. 

Precupeţită  mărinimie  a  Vaticanu!ui  e...  cusută  cu  aţă 
albă.  Ea  trădează  vădita  tendinţă  de  a  băgă  pe  greco-catolici 
în  aceea  căciulă  cu  romano  catolicii,  pentru  a-i  face  —  una. 

* 

Rezultatul  alegerilor  de  episcopi  pentru  eparhiile  nouă 
ale  Basarabiei  a  stârnit  vii  nemulţumiri  în  sinul  clerului  şi  po¬ 
porului  din  această  provincie.  Dupăce  dorinţa  Basarabiei  orto¬ 
doxe  de  a  avea  pe  scaunul  vladicesc  dela  Cetatea  Alba  pe  păr. 
Arhimandrit  I.  Scriban  a  fost  nesocotită  de  Marele  colegiu 
electoral,  prin  felul  în  care  s’a  făcut  sfinţirea  şi  instalarea  noilor 
ierarhi,  arhiepiscopia  din  Chişinău  se  crede  ştirbită  în  drep¬ 
turile  sale  jurisdicţionale.  Din  această  pricină  a  convocat  un 
congres  general  bisericesc  pe  ziua  de  15  Iunie,  la  care  vor  luă 
parte  delegaţi  preoţi  şi  mireni  Congresul  va  cere  între  altele 
ridicarea  arhiepiscopiei  de  Chişinău  la  rangul  de  Mitropolie  a 
Basarabiei. 

* 

Dl  prof.  univ.  Nicolae  lorga  3  donat  Ministerului  Instruc¬ 
ţiunii  publice  casa  din  şoseaua  Bonaparte  Nr.  8,  cu  toată  bi¬ 
blioteca  şi  colecţia  de  documente  istorice  şi  de  artă  aflătoare 
într’ânsa,  precum  şi  cărţile  şi  obiect  le  aflăioare  în  casa  sa  dela 
Vălenii  de  Munte.  Toate  acestea  formând  cFundaţiunea  Nicolae 
lorga»  vor  fi  puse  la  dispoziţia  tineretului  universitar. 

Gestul  dlui  lorga  e  cu  atât  mai  măreţ  cu  cât  vine  dela 
un  om  care  n’a  cunoscut  in  vieaţă  decât  jertfa  pentru  neam. 
Şi  apoi  e  cel  mai  evanghelic  răspuns  dat  unor  inconştienţi  de 
o  mentalitate  puerilă,  pe  cari  d-sa  de  hună  seamă  i-a  iertat 
de  mult . . . 

-* 

Părintele  arhimandrit  I.  Scriban  f  ind  dus  Ia  Constantinopo! 
pentru  a  reprezenta  Biserica  ortodoxă  română  la  congresul  bi¬ 
sericesc  pentru  reforma  calendarului,  n'am  putut  avea  la  timp 
manuscrisul  din  «Studiul  pastoralei  ia  Români».  Ne  vedem  deci 
siliţi  să  întrerupem  de  astădată  publicarea  lui,  promiţând  fireşte 
că  o  vom  reluă  îndată  ce  ne  va  fi  cu  putinţă. 

* 

In  numărul  acesta  începem  publicarea  unui  capitol  din 
cartea  celebrului  pedagog  F.  W.  Forster  «Christentum  und  Klas- 
senkampf»  —  cu  privire  la  «Atitudinea  preotului  faţă  de  che¬ 
stiunea  socială»,  in  traducerea  părintelui  l  Negoiţâ  din  Huşi. 
Dată  fiind  importanţa  şi  actualitatea  problemei,  atragem  asupra 
ei  deosebita  atenţie  a  cetitorilor  noştri. 

Delegatul  scaunului  papal  pentru  Galiţia  răsăriteană  a  de¬ 
clarat  unui  reprezentant  al  ziarului  «Gazeta  Warsawska»,  că 
introducerea  celibatului  pentru  preoţimea  greco-catolică  este  o 
chestiune  de  cea  mai  mare  actualitate. 

*  * 

Abatele  Bremond  a  fost  ales  zilele  trecute  membru  al 
Academiei  franceze,  în  locul  Monsegniorului  Duchesne,  decedat 
de  curând.  Noul  academician  este  autorul  mai  multor  opere 
filosofice  şi  religioase  ca:  «L/lnquietude  religieuse»,  «L’Ame 
religieuse»,  L’Histoire  du  sentiment  religieux  en  France».  Cea 
din  urmă,  în  şase  volume  este  o  operă  monumentală,  premiată 
de  Academia  Franceză. 

% 

Contele  Szecheny,  arhiepiscopul  catolic  dela  Oradea-Mare 
a  fost  primit  luna  trecută  într’o  audienţă  la  rege.  Excelenţa  sa 
a  solicitat  această  audienţă  pentru  a  se  justifică  înaintea  Suve¬ 
ranului  de  acuzele  ce  i  s’au  adus  în  legătură  cu  prea  desele 
«vizite  canonice»  făcute  la  Budapesta  şi  a-1  informă  asupra  «ne¬ 
dreptăţii»  ce  i  se  face  Bisericii  catolice  prin  exproprierea  mo¬ 
şiilor  sale,  a  închiderii  liceului  catolic  din  Oradea  Mare  etc. 

După  audienţă,  arhiepiscopul  Szecheny  a  acordat  unui 
redactor  al  «Adevărului»  un  interview,  în  care  a  declarat  între 
altele  că  «iredentismul  despre  care  este  vorba  nu  există  la  li¬ 
ceul  din  Oradea-mare»,  că  «punctele  capitale  ale  acuzaţiilor 
au  fost  simplele  copilării  ale  unor  elevi»,  că  «profesorii  sunt 
cu  toţii  cetăţeni  români  —  doi  făcând  totuşi  escepţie». . .  şi  alte 
bazaconii. 

Dupăce  gravele  acuze  aduse  corpului  didactic  dela  nu¬ 
mitul  liceu  au  fost  verificate  prin  anchetă  oficială,  fapt  care  a 
determinat  autorităţile  In  drept  să  desfiinţeze  cuibul  şovinismului 
unguresc  dela  Oradea-mare,  întrebăm  pe  arhiepiscopul  de 
două  ori  senator,  Szecheny,  dacă  mai  are  ceva  de  spus  cu  pri¬ 
vire  la  sinceritatea  «disculpării»  sale  şi  la  loialitatea  «procedurii» 
sale  «aprobate»  de  cătră  Suveran.  Căci  după  epilogul  nesfârşi¬ 
telor  serii  de  incidente,  avem  tot  dreptul  să  ne  îndoim  de 
această  sinceritate  şi  să  constatăm  că  drumul,  pe  care  merge 
Excelenţa  sa,  e  drumul  Monsegniorului  Marmaggi,  care  se  ştie 
că  poate  duce,  dacă  nu  la  Praga,  cel  puţin  la  Budapesta  ori 
aiurea. . . 

* 

Primim  la  redacţie  Nr.  2  (Anul  VI.)  al  excelentei  reviste 
«Adevărul  Bisericesc»,  organul  societăţii  «Fraţia»  a  clerului  din 
eparhia  Argeşului.  Din  cuprinsul  bogat  şi  select  al  revistei  re¬ 
marcăm  temeinicul  articol  «împotriva  laicizării  invăţământului», 
datorit  părintelui  econ.  Petre  Vintilescu. 


„Lumina  Satelor",  este  foaia  săptămânală  pentru 
popor,  ce  apare  în  Sibiiu,  cu  redacţia  şî  administraţia  în  strada 
Mitropoliei  45.  Preţul  abonamentului  pe  an  55  lei,  pe  jumătate 
de  an  30  Lei;  pentru  străinătate  î 00  lei,  iar  pentru  America 
2  dolari.  Prin  scrisul  ei  creştinesc  şi  românesc,  în  cursul  unui 
singur  an,  s’a  ridicat  peste  toate  foile  menite  pentru  popor. 
Fraţii  preoţi  au  în  ea  un  preţuit  tovarăş  în  munca  de  păstorire 
a  satelor,  căci  ea  vine  săptămâna!  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  în  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  muiţime 

Analele  Asociaţiei  clerului  „Andreiu  Şaguna": 

I  Actele  primului  congres  al  preoţim»  din  Mitropolia  Românilor 
ortodoxi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  0/19 — 8/21  Martie  1019.  Publicate  de  Biuroul  Aso¬ 
ciaţiei  clerului,  Sibiiu  1919,  pp.  140.  Preţul  Lei  10  pentru  membri, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
«Andreiu  Şaguna»,  ţinut  în  Sibiiu  în  zilele  de  31  Martie  (13 
Aprilie)  —  î/14  Aprilie  1921,  publicate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membri  Lei  16, 
pentru  alţii  Lei  20. 

HI.  Actele  congresului  al  treilea,  catehetic,  ţinut  în  2/15 — 3/16 
Noemvrie  1922,  publicate  de  Biroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preoţim»  ardelene  între  nouile  împrejurări  de  vieaţă. 

Călindarul  Bunului  Creştin,  pe  anul  1923  este  cel 
mai  bun  călindar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  petrecere  şi  cu  nume¬ 
roase  chipuri.  Acesta  este  călindarul  arhidiecezan ,  prefăcut  după 
trebuinţele  sufleteşti  a  tuturor  creştinilor.  Se  vinde  la  librăria 
arhidiecezană  în  Sibiiu  şi  ia  alte  librării,  cu  10  Lei  fără  şema- 
tism  şi  15  Lei  cu  şematismul  arhidiecezei  de  Alba-Iulia  şi  Sibiiu. 

Organizaţi  fără  amânare  cercările  religioase  în  cadrul 
despărţămintelor  Asociaţiei  « Andreiu  Şaguna >  a  clerului,  şi 
iniţiaţi  pretutindenea  instituţia  « caselor  culturale »  la  sate,  pe 
temeiul  statutelor  tip,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  <casei  culturale ». 


„Biblioteca  bunului  păstor“. 

Nr.  I.  *  Taina  pocăinţii*.  Studiu  pastoral  de  I.  Hanzu 
Preţul  1  Leu. 

Nr.  2.  « Clerul  şi  chestiunea  alcoolismului *.  Traducere  de 
V.  Oana.  Preţul  Leu  150  bani. 

Nr.  3.  *La  centenarul  seminarului  Andreian *.  Disertaţie 
de  Dr.  A.  Crăciunescu.  Preţul  I  Leu. 

Nr.  4.  *Chemarea  preoţimii  noastre».  Considerat»  de  actu¬ 
alitate,  de  mai  mulţi.  Preţul  Leu  1*50  bani. 

Nr.  5.  tŞase  p  J'~i  pentru  Duminecile  postului  mare »  şi 
<Un  cuvânt  pentru  ziua  învierii  Domnuluh,  de  mai  mulţi. 
Preţul  2  Lei. 

Nr.  6.  </ndrăznifi,  eu  am  biruit  lumea h  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Pre{ul  2  Lei. 

Nr.  7—8.  *26  Predici  la  credinţa  creştină  sau  Tâlcuirea 
Crezului*.  Traducere  de  episcopul  Nicodem  al  Huşilor.  Preţui 
3  Lei. 

Nr.  9.  *  Petru  Maior  şi  Unirea  *  de  părintele  Terenţie. 
Preţul  2  Lei. 

Nr.  10.  *Schisma  românească*  sau  *Unirea  cu  Roma*. 
Preţul  Lei  2’50. 

Nr.  11.  *  Studiul  pastoralei  în  biserica  românească*,  de 
Arhim.  luliu  Scriban.  (Extras  din  Revista  Teologică). 

Nr.  12.  *  Ortodoxia  şi  creştinismul  apusean*.  Prelucrare 
din  ruseşte  de  P.  S.  Sa  Nicodem  episcop  al  eparhiei  Huşilor. 
Preţul  Lei  8'—. 

„ Biblioteca  bunului  păstor “  se  tipăreşte  acum  sub 
îngrijirea  Asociaţiei  clerului  tAndreiu  Şaguna *  şi  va  apărea  şi 
pe  mai  departe  ca  anex  la  *Revista  Teologică*.  Broşurile  de  sub 
Nrii  1  -10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Broşurile  ce  se  vor  tipări  în  viitor, 
întrucât  mijloacele  materiale  vor  îngădui ,  se  vor  împărţi,  ca  şi 
în  trecut,  gratuit  abonaţilor ,  cari  vor  achită  dela  început  în¬ 
treg  abonamentul.  N umerii  1,  2,  3,  4,  7—8,  10,  11  şi  12  se 
pot  comandă  la  administraţia  *Revistei  Teologice*,  trimiţăndu-se 
pe  lângă  preţul  arătat  mai  sus  şi  porto  postai. 


